
Glosar 


Trecător 

O persoană care este martora întâmplătoare a unei situații de urgenţă. Persoana 
poate să nu fie instruită pentru acordarea primul ajutor, dar să fie dispusă să asiste victima, 
persoana care acordă primul ajutor şi/sau un membru al unui serviciu de urgenţă. 


Victimă 
O persoană aflată în primejdie şi care necesită şi/sau solicită asistenţă. 


Comunitate 
Un grup de oameni care se află/trăieşte/lucrează într-un context specific. 


Context 
Toate elementele şi factorii care constituie cadrul în care apare situația de urgenţă. 
Aceste elemente includ: 
e capacitățile comunității şi a membrilor ei individuali de a preveni, a fi pregătiți 
pentru, a răspunde la şi a se recupera în urma situațiilor de urgenţă, 
regulile şi reglementările referitoare la îngrijire, 
e organizarea serviciilor de sănătate şi salvare (servicii de urgenţă, centre de îngrijire, 
etc.), 
obiceiuri, cultură şi credinţe (de ex. religie, practici locale tradiționale), 
e circumstanţe locale (izolare, dezastru, conflict armat, etc.). 


Pericol 

Situaţie sau condiție care are potențialul de a afecta în mod negativ viaţa sau 
sănătatea persoanelor prezente la locul accidentului şi/sau aflate în apropierea acestuia, pe 
termen scurt, mediu sau lung. 


Dispecerat 
O structură dedicată primirii apelurilor de urgență de la comunitățile dintr-o arie 
geografică specifică şi mobilizării şi controlului resursei corespunzătoare şi relevante de 
îngrijire a sănătății, ca răspuns la aceste apeluri. 
Un dispecerat poate îndeplini diferite funcții: 
e recepționarea şi gestionarea permanentă a apelurilor de urgenţă, stabilind prioritatea 
acestora, 
e îndrumarea, când este posibil, în asigurarea asistenţei a celor care fac apelul, 

definirea şi asigurarea unei corelări cât mai bune a necesităților de urgenţă cu 
capacitățile/ disponibilitățile de răspuns, 

coordonarea angajamentului serviciilor de urgenţă, 

determinarea modalității de transport şi a centrului de îngrijire cel mai potrivit 
pentru starea victimei, 

pregătirea preluării victimei la centrul respectiv. 


Primejdie 


O stare fizică şi/sau psihologică acut perturbată, care poate duce la deteriorarea 


vieții, sănătății sau bunăstării unei persoane. 


Serviciu de urgenţă 


O organizaţie sau un grup cu un sistem sau o reţea de resurse şi personal având 


responsabilitatea specifică de a se pregăti pentru şi de a răspunde la situaţiile de urgență. 
Membrii ei sunt calificaţi pentru a interveni direct la un incident sau să preia gestionarea 
unei victime care a fost asistată inițial la locul accidentului de un trecător şi/sau o persoană 
care acordă prim ajutor. Această responsabilitate este stabilită legal de către autoritățile 
locale şi acceptată/recunoscută de către comunitate şi victime. 


Un membru al unei astfel de organizaţii ar putea fi: 

o persoană care acordă prim ajutor voluntar (de ex. de la o Societate de Cruce Roşie 
sau Semilună Roşie), 

o persoană care acordă prim ajutor profesional sau un salvator profesionist, 

un membru al corpului paramedical (de ex. un tehnician de ambulanţă), 

din personalul de urgență (de ex. personalul unităților de îngrijire intensivă), 

un membru al corpului de asistenţă medicală, 

un membru al corpului medical. 

Asistenţa oferită de un serviciu de urgență poate fi sub formă de: 

serviciu de instruire/educare în prevenirea, pregătirea pentru şi răspunsul la situațiile 
de urgenţă, 

participarea directă la locul accidentului pentru controlul riscului, salvare şi/sau 
sfaturi şi îndrumare verbală sau scrisă pentru o victimă, un trecător sau o persoană 
care acordă prim ajutor la locul accidentului, 

asigurarea transportului victimei, 

îngrijire într-un centru de sănătate capabil să preia o victimă. 

Situaţie de urgenţă 

Un eveniment care creează o primejdie, afectând un individ sau o comunitate, şi 
necesită o acțiune imediată. Această schimbare poate afecta sau poate fi simțită de către 
persoanele implicate. De asemenea poate fi evaluată primar de către un trecător şi/sau o 
persoană care acordă prim ajutor. 


Prim ajutor 

Prevenirea, pregătirea pentru şi oferirea unui răspuns inițial la situaţiile de urgenţă 
din domeniul sănătăţii. Dacă situaţia de urgenţă a apărut, răspunsul inițial urmăreşte 
diminuarea impactului acesteia până când condiţia victimei este stabilizată, remediată sau 
ajutorul profesional devine disponibil. Aceasta include o dimensiune de suport psihologic. 

Primul ajutor formează obiectul unui program sau a unei instruiri certificate, 
pregătite şi efectuate de o asociaţie locală sau o organizație, cum ar fi Societatea de Cruce 
Roşie sau Semilună Roşie, sub supravegherea autorităţilor publice. 


Persoană care acordă prim ajutor 

O persoană care este instruită şi certificată în primul ajutor şi care poate folosi acele 
cunoştinţe teoretice şi practice pentru a proteja şi salva vieţi, ca şi pentru mobilizarea şi 
asistarea comunităţii în prevenirea, pregătirea pentru şi răspunsul la situaţiile de urgență. 


Rană 

Deteriorare accidentală sau intenționată a corpului, rezultată din expunerea la 
energie termică, mecanică, electrică, radioactivă sau chimică, sau datorată absenței unor 
elemente esenţiale, cum ar fi căldura sau oxigenul. 


Protejare 

Măsurile luate pentru a preveni riscurile expunerii într-o situație de urgență 
(semnalizarea locului unui accident rutier, controlul riscului expunerii la sânge şi alte 
fluide corporale, etc.). 


Suport psihologic 

Asistenţă acordată persoanelor aflate într-o situaţie de criză emoţională, indiferent 
dacă aceasta este urmare a unei accidentări fizice, a unei boli sau a stresului. Asistenţa 
urmăreşte reasigurarea victimei şi obţinerea cooperării/colaborării acesteia la măsurile ce 
urmează a fi luate de către un trecător, o persoană care acordă prim ajutor şi/sau serviciul 
de urgenţă. 

Acest fel de ajutor, în contextul unei situații de urgență, vizează situația imediată, 
iar scopul său este de a reasigura/linişti sau de a oferi maximul de confort posibil 

persoanelor care necesită un ajutor mai specializat, până când li se poate acorda o îngrijire 
mai completă sau pot fi recuperate complet. 

Constă în principal dintr-o atitudine înţelegătoare şi sensibilă şi gesturi şi cuvinte 
încurajatoare. Unora le poate veni natural când sunt puşi în faţa cuiva aflat într-o situație 
de criză, dar alţii au nevoie de informaţii şi instruire pentru a se simţi confortabil în 
executarea unei astfel de sarcini. 


Siguranță 

O situație în care pericolele pentru viaţa sau sănătatea victimei, persoane care 
acordă prim ajutor sau a trecătorilor sunt minimizate, controlate sau absente. Ar trebui să 
se facă totul pentru a minimiza pericolul ca o condiţie preliminară pentru administrarea 

Principii generale de acordare a 
primului ajutor premedical 


1.1 Cum să facem faţă unei situaţii de urgență 
1.2 Planul pentru o situaţie de urgență 
1.3 Lanţul care salvează vieți 

1.1 Cum să facem faţă unei situații de urgență 
A 


A. PĂSTRAȚI-VĂ CALMUL. 


e Păstrându-vă calmul în timp ce ajutați victima, o veți ajuta pe aceasta să fie calmă 
şi să coopereze. 
e Dacă victima devine neliniştită, starea sa se poate agrava. 


B. PLANIFICAȚI RAPID CE TREBUIE SĂ FACEŢI 


. Învăţaţi procedurile de bază şi repetaţi-le periodic pentru a putea face față oricând 
este necesar. 


C. TRIMITEŢI DUPĂ AJUTOR PROFESIONIST 


e Sosirea rapidă a ajutorului poate salva o viaţă. Reţineţi şi folosiți numărul de 
urgenţă 112 şi cum să comunicaţi la telefon. 

e Cine telefonează? (numele, numărul de telefon, adresa) 

e Ce s-a întâmplat? (accident auto, explozie, incendiu) 

e Unde? 

e Câte victime? 


D. ÎNCURAJAŢI VICTIMA 


e Anunţaţi victima că personalul calificat este pe drum şi încercați să o faceţi să se 
simtă cât mai bine cu putinţă. 
e  Arătându-i că vă pasă, inspirați încredere. 


1.2 Planul pentru o situaţie de urgenţă 


Planul pentru o situaţie de urgență constă din 5 paşi: 
„ Siguranţă 

. Răspuns 

. Căi aeriene 

. Respirație 

. Circulaţie 


WAUN- 

Aceşti paşi sunt esenţiali pentru toţi cei care sunt implicaţi în primul ajutor 
premedical. 


A. ASIGURAREA LOCULUI ACCIDENTULUI 


Odată ce are loc o urgenţă, trebuie să vă asiguraţi că locul accidentului este sigur 
pentru toată lumea. 


Persoanele pe care trebuie să le aveţi în vedere sunt: 
** dumneavoastră 
** privitorii 
** victima/ele 


Asiguraţi-vă timp pentru a face o evaluare primară a locului accidentului şi 
identificaţi obiectele care pot fi periculoase. 


Pericolele pot consta în: 

substanţe chimice 
electricitate 

apă curgătoare 

foc, fum, gaz 

materiale inflamabile 
traficul rutier 

materiale metalice ascuţite 
suprafeţe alunecoase 
structuri instabile 


SE Se e Se 


Nu interveniţi în situațiile periculoase. Lăsaţi personalul de urgență, care este 
instruit, pregătit, şi are echipament adecvat fiecărei situații, să intervină. 

Punându-vă viaţa în pericol puteţi determina o creştere a numărului de victime, aşa 
că aşteptaţi să sosească echipele specializate. 


În unele situaţii puteţi înlătura pericolele sau puteţi scoate victima/ele din zona 
periculoasă. 
Exemple: - curăţarea zonei de cioburile provenite de la un accident auto, 
- oprirea electricității de la panoul de curent, 
- scoaterea cheilor din contact. 


Ca o regulă generală, trebuie să evitaţi să mutaţi o victimă, cu excepţia cazurilor în 
care zona poate deveni periculoasă pentru aceasta. 

Mutarea unei victime, în special a unei victime inconştiente, este foarte dificilă şi ar 
trebui lăsată în grija personalului calificat. 


B. RĂSPUNSUL 


Verificaţi dacă victima răspunde la stimuli, scuturaţi-o de umeri şi întrebați-o: “Eşti 
în regulă?”, “Ce s-a întâmplat?” 
Aceasta este cunoscută ca tehnica “Priveşte, Atinge, Simte”. 


Priveste 


(uitați-vă) 


AAscuLră 


(vorbiţi ascultați) 


Sm 


(atingeți) 


Există 3 nivele de conştiență: 
> conştientă — victima răspunde şi ştie unde se află sau ce s-a întâmplat 
> confuză — victima este amețită, nu ştie unde este sau ce s-a întâmplat 
> inconştientă — victima nu răspunde 


Dacă victima este conştientă, lăsaţi-o în poziţia în care ați găsit-o (presupunând că 
nu este în pericol). 
e verificați starea victimei, strigați după ajutor sau duceți-vă după ajutor dacă 
este cazul 
e observați şi reevaluaţi semnele vitale regulat 
e  acordați primul ajutor dacă este cazul 


Dacă victima este confuză sau inconştientă: 


e strigați după ajutor 
e verificați dacă respiră 

C. RESPIRAȚIA 


Priviţi, Ascultaţi şi Simţiţi dacă respiră, nu pentru mai mult de 10 secunde 
= Priviţi să observați dacă toracele se ridică 
= Ascultaţi sunetul respirației 
= Simțiţi respiraţia victimei pe obrazul dumneavoastră 


Dacă respiră normal: 

> întoarceţi-o în poziţie laterală stabilă 

> verificați starea victimei şi mergeţi după ajutor dacă este necesar 

> trimiteţi pe cineva după ajutor sau să cheme ambulanţa dacă există alte 
persoane în preajmă 

> observați şi reevaluaţi semnele vitale regulat 


D. CĂILE AERIENE 


Eliberarea căilor aeriene este esenţială pentru ca victima să respire normal. 
Verificaţi dacă acestea sunt “deschise şi libere”. 
v plasaţi-vă mâna pe fruntea victimei şi trageţi cu blândeţe capul pe spate 
v ridicaţi bărbia victimei pentru a deschide căile aeriene 
v trageţi cu blândeţe de maxilarul victimei pentru a deschide gura 


Incercati să evitaţi lăsarea prea mult pe spate a capului victimei! 
Corpi străini în căile aeriene: 


> îndepărtați corpii străini vizibili din gura victimei 
> îndepărtați dinţii rupti sau desprinşi 


E. CIRCULAȚIA SÂNGELUI 
Verificarea pulsului este o manevră foarte dificilă, de aceea se recomandă să se 
urmărească alte semne ale circulației sângelui ca, de exemplu, culoarea pielii sau căldura 


extremităților. 


Dacă circulaţia sângelui este prezentă: 
v observați şi reevaluaţi semnele vitale regulat 

1.3 Lanţul care salvează vieţi 


i Măsuri de 
siguranță E 


Dacă sunteți printre primii care ajungeţi la 
locul unui accident, trebuie să observați care este 
situația în ansamblu. Priviţi în jur pentru a verifica 
dacă locul este sigur. 

Un prim pas important înainte de a acorda 
primul ajutor este să vă asiguraţi că nu vă supuneți 
RAE unui pericol vital. Priviţi în jur şi controlați dacă 
RUTIER locul este sigur! 

„eriga 


Alarma 


DAȚI ALARMA - CHEMAȚI AMBULANȚA ! n 


Chemaţi ambulanța cât de repede puteți şi vă permite situația. Dacă sunteți mai 
multe persoane care ajută, cineva poate să dea alarma imediat ce ați identificat 
victima/victimele si situația de urgență în care aceasta/acestea se află. 


ALARMA DATĂ RAPID ÎNSEAMNĂ AJUTOR RAPID 


Chemarea rapidă a ambulanţei şi începerea rapidă a manevrelor de resuscitare 
cardiopulmonară pot fi asemănate primelor inele ale unui lanț. Fără ele ajutorul mai 
avansat care urmează în lanţ poate de multe ori să rămână fără efect, pentru că vine prea 
târziu. 


RESUSCITAREA CARDIOPULMONARĂ 
ASIGURATĂ RAPID CREŞTE ŞANSELE DE 
SUPRAVIEȚUIRE 


Începerea rapidă a resuscitării cardiopulmonare a 
creşte şansele de supraviețuire de 2-3 ori în comparație cu ba 
acele cazuri în care nu se face nimic până la sosirea 
ambulanţei. De aceea este important ca manevrele de resuscitare să fie cunoscute de cât 
mai mulți oameni. 

Atunci când daţi telefon pentru a chema 
ambulanţa, răspunde un operator de dispecerat. 
Tot ce aveți de făcut este să spuneţi ce s-a 
întâmplat. Operatorul vă va pune apoi întrebările 
necesare pentru a afla de ce fel de ajutor este 
nevoie. Răspundeţi clar şi concis. Atunci când 
este mare aglomeraţie pe linia telefonică, poate 
dura ceva timp până răspunde dispeceratul. Nu 
renunțați. Reveniţi cu un apel până răspunde! 


Unde s-a i 
întâmplat? 

Ce s-a 
întâmplat? 


Câte persoane 3 
sunt rănite? 


——— 7 Ce fel de probleme sunt? > 


3 Aşteptaţi alte întrebări? N 


13 


Crucea Roşie Română 


Manual de prim ajutor premedical 
(za 


Primul 


ajutor 


Primele minute după un accident sunt de multe ori hotărâtoare 
pentru supraviețuirea victimei şi pentru limitarea urmărilor 
accidentului. Dacă, direct la locul accidentului, se acordă corect 
primul ajutor, se previne agravarea situației şi cresc şansele ca 
tratamentul medical care va urma, să reuşească. 


PRIMELE MINUTE SUNT CRITICE 


Poate să dureze cinci minute sau o oră până când soseşte ambulanţa. In aşteptarea 
ambulanţei, acţiunile tale de prim ajutor sunt importante. 


Accident 
4 minute 
Alarmă 
8 minute 
Ambulanţă 
20 minute 
Spital 

PRIMUL AJUTOR: 


Victima este în stare de inconştiențţă dar respiră normal 
e Toate victimele în stare de inconştienţă, care respiră normal 
trebuie să fie aşezate într-o poziție laterală, stabilă. 


Victima nu respiră 

Deschideţi căile de acces ale aerului. Aplecaţi capul spre 
spate, ridicați gâtul. 

Îndepărtați din gură corpii străini vizibili. Dacă victima 
continuă să nu respire, începeţi respiraţia artificială (metoda 
gură la gură). Continuați cu această manevră până când 
victima respiră normal, singură sau până când cineva calificat 
îşi asumă responsabilitatea tratamentului. 

Inima se opreşte (fără puls) 

Înceneti comoresiile toracice si respiratia artificială. 


Victima prezintă întreruperea circulaţiei sângelui 

e Pielea este palidă şi rece; pulsul este accelerat; victima este confuză şi însetată. 

e  Aşezaţi victima culcată cu picioarele ridicate (cea fără conştiență trebuie să fie 
aşezată într-o poziţie laterală stabilă). 

e  Menţineți temperatura corpului victimei, înveliți-o. 

Transportaţi victima imediat la spital sau medic. 


Supravegherea 

e Victima nu trebuie să stea nesupravegheată. Dacă 
este posibil, fiecare victimă trebuie să beneficieze 
de supraveghere. Este important să existe un 
comportament calm şi prietenos din partea 
persoanei care acordă prim ajutor. 

e Victimele inconștiente, trebuie să fie aşezate 

într-o poziţie laterală stabilă. 


Victima sângerează 

e Opriţi  sângerarea prin 
presarea cu degetele 
asupra bandajului pe rană. 

e Ridicați partea corpului, 
care sângerează. 

e Aplicați un bandaj 

compresiv. 

Culcați victima 

SEAS PRICE 
PS aaa 

Transportul victimelor cu ambulanta. 

Starea de inconştiență 

În caz de inconştienţă, persoana nu reacţionează la atingere sau la adresare. Este 
important să reținem că există multe cauze de pierdere a cunoștinței, de exemplu lezarea 
craniului, otrăvire, consum excesiv de alcool, etc. 

Leşinul este considerat ca o pierdere a cunoștinței pentru scurt timp. O persoană 
leşinată se trezeşte de obicei rapid dacă este întinsă cu capul în acelaşi plan ca şi corpul. 


Când găsiți o persoană care pare lipsită de viață este important să cercetaţi ce s-a 
întâmplat, pentru a putea acorda ajutor în modul cel mai eficient. Un prim pas important 
înainte de a acorda ajutor este să vă asiguraţi că nu vă supuneţi pe dumneavoastră unui 
pericol vital. Priviţi în jur şi controlați dacă locul este sigur! 


NU VĂ RISCAŢI NICIODATĂ PROPRIA VIAȚĂ! PROTEJAȚI-VĂ! 
CONTROLAȚI STAREA DE CONȘTIENȚĂ. PRIVIȚI, ASCULTAȚI, 
SIMȚIŢI 


Dacă este posibil, lăsaţi persoana în poziția în 
care o găsiți. Scuturaţi-o uşor de umeri şi întrebaţi: 
„Cum te simţi?”, „Ce s-a întâmplat?”. 

Dacă victima nu răspunde sau nu 
reacționează, este un semn de inconştiență. 


PRIVEŞTE - Vedeţi dacă şi cum reacționează 
victima! 

ASCULTĂ - Ascultaţi dacă victima răspunde. 

SIMTE - Simţiţi dacă victima reacționează 
atunci când o scuturați uşor! 


Dacă victima reacţionează la atingere sau 
adresare, nu şi-a pierdut cunoştinţa. Rămâneţi cu 
el/ea. Starea se poate înrăutăți. 

> Aşezaţi persoana în poziţia "laterală stabilă”. 

> Îndepărtaţi-i ochelarii, dacă are. 

> Descheiaţi hainele prea strâmte şi aveţi grijă ca nici un obiect să nu-i provoace 
vătămări prin apăsare. 

> Chemaţi ambulanţa! 

Poziţia laterală stabilă 


Pasul 1: Aşezaţi-vă în genunchi lateral de 
victimă şi asiguraţi-vă că ambele picioare sunt drepte. 


Pasul 2:  Aşezaţi-i brațul de lângă | 
dumneavoastră, îndoit în unghi drept faţă de corp, 
cu palma în sus şi cu cotul îndoit. 

Aşezaţi celălalt braţ al victimei în unghi drept 
peste piept, cu mâna pe obrazul victimei. 


Pasul 3: Apucaţi cu o mână de umărul 
de partea opusă a victimei, iar cu cealaltă mână de 
genunchiul opus. 


Pasul 4: Rulaţi victima pe o parte, către dumneavoastră. Îndoiţi-i genunchiul de 
deasupra în unghi aproape drept. Aşezaţi-i mâna de deasupra sub obraz. 

Pasul 5: Dacă este posibil, rămâneți lângă persoana fără cunoştinţă. Rugaţi pe 
altcineva să cheme ambulanta. Incercaţi să împiedicaţi pierderea căldurii corpului, de 
exemplu, prin învelirea corpului cu o pătură sau cu o haină. 


DAŢI ALARMA! CHEMAȚI AMBULANŢA! NU ABANDONAŢI VICTIMA! 
STAREA SE POATE ÎNRĂUTĂŢI! 


DACĂ PERSOANA FĂRĂ CUNOȘTINȚĂ ESTE ÎNTINSĂ PE BURTĂ: 


Atunci când o persoană fără cunoştinţă este întinsă pe burtă, riscul de sufocare este 
mic. Cu mici ajustări, prin a-i trage capul pe spate, puteţi să-i eliberați căile respiratorii. 

Resuscitarea cardiopulmonară 


3.1 Resuscitarea cardiopulmonară la adult 
3.2 Resuscitarea cardiopulmonară la copil 
3.3 Corpi străini în căile aeriene superioare 

3.1 Resuscitarea cardiopulmonara la adult 


SUPORTUL VITAL DE BAZĂ LA ADULŢI 

ALARMA DATĂ RAPID ÎNSEAMNĂ AJUTOR RAPID 


Anunţarea rapidă a ambulanţei şi începerea rapidă a manevrelor de resuscitare 
cardiopulmonare pot fi asemănate primelor inele ale unui lanţ. Fără ele ajutorul mai 
avansat care urmează în lanţ poate de multe ori să rămână fără efect, pentru că vine prea 
târziu. 


RESUSCITAREA ASIGURATĂ RAPID CREȘTE ŞANSELE DE 
SUPRAVIEȚUIRE 


Inceperea rapidă a resuscitării creşte şansele de supravieţuire de 2-3 ori în 
comparaţie cu acele cazuri când nu se face nimic până la sosirea ambulanţei. De aceea 
este important ca manevrele de salvare să fie cunoscute de cât mai mulți oameni. 


A ŞTI ÎNAINTE DE A SE ÎNTÂMPLA PENTRU A ÎNDRĂZNI ATUNCI CÂND 
SE ÎNTÂMPLĂ 


În fiecare an nenumărați oameni fac stop cardiac. Este ca un "scurt circuit” care 
face ca inima să se oprească. Dacă persoana primeşte ajutor imediat, şansele să i se 
salveze viaţa sunt mari. Ţinând cont că unul din trei cazuri de stop cardiac au loc acasă, la 
locul de muncă şi în situații cotidiene, viaţa lor depinde concret de faptul că cei din jur 
ştiu sau nu să facă resuscitarea (masaj cardiac şi respirație artificială). 

Când are loc un stop cardiac, situația este urgentă! Cu fiecare minut care trece scad 
şansele de supravieţuire. Deja după 4-6 minute corpul, şi mai ales creierul, au suferit 
leziuni ireversibile. 

De aceea este de o importanţă vitală să se cheme ajutor imediat, iar resuscitarea să 
se înceapă în aşteptarea ambulanţei. 

Cu cât ştiu mai mulți oameni să efectueze corect manevre de respirație artificială şi 
masaj cardiac, cu atât mai multe vieţi pot fi salvate. 

Resuscitarea cardiopulmonară asigurată atât de un singur salvator sau de doi 
salvatori este o suită de 2 insuflaţii ( respiraţii artificiale) şi 30 de compresii toracice 
( masaje cardiace) 


Nota 1: Compresiile toracice pot fi făcute şi fără respiraţia gură la gură, pentru că 
acestea asigură un flux sangvin critic pentru creier şi inimă prin creşterea presiunii 


intratoracice şi prin compresie directă asupra inimii. 

Nota 2: Când se opresc manevrele de resuscitare cardiopulmonară: 
v dacă victima respiră şi are puls 
v dacă este preluată de serviciul de ambulanţă 
v după 30* sau mai mult când este rece afară 
Nota 3: Manevrele de resuscitare cardiopulmonară se efectuează 3-4 ore pentru 
victimele care au stat mult timp la temperaturi scăzute. 


RESPIRAȚIA: Corpul are nevoie de o aprovizionare continuă cu oxigen. O parte 
din oxigenul conţinut în aer trece în sânge prin plămâni. Apoi este transportat de sânge la 
diferitele organe din corp. Sângele circulă în corp fiind pompat de inimă. 


CĂI RESPIRATORII LIBERE : La persoana fără cunoştinţă toți muşchii se 
relaxează, inclusiv limba. Partea posterioară a limbii poate atunci să cadă uşor înapoi 
blocând astfel căile respiratorii. Mandibula şi limba astupă căile respiratorii. Asta se 
întâmplă atunci când o persoană fără cunoştinţă este întinsă pe spate. De aceea o victimă 
trebuie întotdeauna să fie ajutată prin eliberarea căilor respiratorii pentru a putea respira 
independent. 

Atunci când tragem capul pe spate, mandibula se ridică şi căile respiratorii se 
eliberează. 


VERIFICAREA RESPIRAȚIEI: Aşezaţi o mână 
pe frunte. Plasaţi apoi două degete ale celeilalte mâini 
pe partea osoasă a bărbiei.  Ridicaţi bărbia în sus. 
Trageţi cu atenție capul pe spate.  Aplecaţi-vă către 
accidentat, cu obrazul aproape de gura lui şi cu privirea 
îndreptată către torace. 


PRIVEŞTE - Priviţi dacă toracele se ridică. 
ASCULTĂ - Ascultaţi dacă se aude respiraţia. 
SIMTE - Încercaţi să simţiţi respiraţia pe obrazul dumneavoastră. 

Primul ajutor în caz de stop respirator 


Pasul 1: Curăţaţi cavitatea bucală de eventuali 
corpi străini vizibili. Protejaţi-vă pentru a nu intra în 
contact cu sângele victimei prin folosirea „batistei 
salvatorului” (de ex. o batistă, un material textil) 


Pasul 2: Menţineţi căile respiratorii libere prin 
aplecarea capului pe spate. Cu degetul mare şi arătătorul 
de la mâna pe care o ţineţi pe fruntea victimei, astupaţi- 
i nările. 


Pasul 3: Inspiraţi, aşezaţi-vă gura pe gura 
victimei după ce v-aţi protejat şi insuflaţi-i aer. 
Insuflaţi încet, timp de circa 2 secunde. 
Controlaţi dacă toracele se ridică (atunci a ajuns 
aerul în plămâni). 

Dacă toracele nu se ridică, trageţi capul 
victimei mai spre spate, astupați nările mai bine 
şi încercaţi din nou. 


Pasul 4: Îndepărtaţi-vă gura după ce aţi insuflat aer. Ridicaţi-vă capul. În timp ce 
victima expiră şi toracele i se lasă în jos, pregătiţi-vă pentru o nouă insuflare: trageţi aer 
în piept. 


Pasul 5: Continuati insuflările în ritmul în care respiri normal până când: 
> persoana fără cunoştinţă începe din nou să respire; 
> sunteți înlocuit de cineva; 
Nota: Dacă gura este rănită şi este imposibil să suflați prin ea, astupați gura şi 
suflați prin nas. 


Pasul 6: Dacă victima începe să respire, aşezaţi-o în poziţia laterală stabilă. 

CIRCULAȚIA SANGVINĂ: Sângele circulă în corp datorită efectului de pompă 
al inimii. Prin circulaţia sanguină celulele sunt continuu alimentate cu oxigen. 

Sângele este pompat cu mare presiune din jumătatea stângă a inimii către toate 
părțile corpului, cu o medie de 70 de ori pe minut. 


Plămâni 


Artera pulmonară Vena Pulmonară 
Albastru - sânge cu Roşu - sânge 
dioxid de carbon (C02) cu oxigen (02) 
Artera aortă 


Vena Cavă 


Dacă inima se opreşte, toate organele vor fi rapid lezate de lipsa de oxigen. Organul 
cel mai sensibil este creierul: deja după 10-15 secunde dispar cunoştinţa, respirația şi 
contracția musculară. 

VERIFICAREA PULSULUI: Ţineţi cu o mână capul victimei tras pe spate 
(hiperextensie). Cu cealaltă mână controlaţi pulsul. Aşezaţi arătătorul şi degetul mijlociu 
pe laringe. 

Mergeţi cu degetele în jos şi puţin lateral până la adâncitura de lângă muşchiul 
oblic al gâtului. 


Primul ajutor în caz de stop cardio-respirator 


Dacă găsiţi o persoană fără cunoştinţă care are atât stop respirator cât şi stop 
cardiac, trebuie să faceţi atât RESPIRAȚIE ARTIFICIALĂ (pentru a menţine respiraţia) 
cât şi MASAJ CARDIAC (pentru a menţine circulația sanguină). 


Aveţi grijă ca victima să se afle cu faţa în sus şi pe o suprafață tare, înainte de a 
începe resuscitarea. 


Inima este amplasată sub stern, puţin mai spre partea din stânga a pieptului. Ea 
ajunge până la marginea arcului costal, dar nu până la marginea de jos a sternului 
(apendicele xifoid). 


elaviculă 


stern 


inimă 
apendice xifoid 


marginea de jos a coastelor 

Pasul 1: Plasaţi palma unei mâini în centrul pieptului. Plasaţi-vă palma celeilalte 
mâini peste prima. Încrucişaţi degetele celor 2 mâini şi asiguraţi-vă că nu aplicaţi 
presiune peste coastele victimei, peste abdomenul superior sau peste apendicele xifoid. 


Pasul 2: Aplecaţi-vă corpul în faţă, astfel încât 
umerii să se afle deasupra locului de compresie. Apăsaţi 
cu braţele drepte, fără a îndoi coatele. Folosiţi propria 
greutate pentru a apăsa sternul circa 4-5 cm. Între 
compresii lăsați sternul să se ridice de tot fără să ridicați 
mâna de pe el. Atenţie să nu exercitați presiune asupra 
sternului în perioada de relaxare toracică. 

Pasul 3: Repetaţi compresiile toracice cu o rată de 
aproximativ 100/ min. 


Accidente în timpul resuscitării 

Vărsătura: Insuflaţii prea rapide sau prea puternice: aerul ajunge în stomacul 
victimei, cauzând voma. 

În acest caz, întoarceţi victima pe o parte şi curăţaţi-i gura. Continuaţi apoi 
procedura de reanimare. 

Hiperventilaţia salvatorului: salvatorul inspiră mai mult aer decât este necesar şi 
de aceea îi scade nivelul dioxidului de carbon din sânge. 

Semne: ameţeală, furnicături în degete, stări aproape de leşin 

Salvatorul îşi va ţine respirația câteva momente - până la dispariția acestor semne. 

3.2 Resuscitarea cardiopulmonară la copil 


SUPORTUL VITAL DE BAZĂ LA COPIL 

Respirația artificială 
Se face în acelaşi mod ca şi la adulți, pentru copiii mari. 
La copiii foarte mici, gura persoanei care acordă primul ajutor trebuie să acopere 
atât gura cât şi nasul acestuia. 
Insuflați numai cantitatea de aer necesară care să producă ridicarea pieptului. 
Numărul de insuflaţii pe minut este pentru : - sugari : 20 
- copii 1-7 ani: 15 
- copii peste 7 ani: 12 


Circulaţia artificială 

Compresiile exercitate asupra pieptului unui copil vor fi făcute cu o singură mână, 
iar în cazul copiilor foarte mici cu două degete: mijlociul şi arătătorul, apăsate pe mijlocul 
sternului care va fi presat în interior, cu aproximativ 1-2 cm. 

3.3 Corpi străini în căile aeriene superioare 
E 

Pasajul respirator poate fi blocat de corpuri străine: ne "înecăm". Când un adult se 
îneacă este de cele mai multe ori vorba de o bucăţică de mâncare care a intrat pe trahee în 
loc de esofag. Acest lucru se poate întâmpla oricui. 

Atât timp cât persoana respectivă respiră, ea poate de cele mai multe ori să 
tuşească. Este cel mai bun mod de a disloca corpul străin din trahee. Dacă persoana 
respectivă încetează să respire este nevoie de ajutor imediat. 

În gât căile aerului şi ale hranei se întretaie. Când înghițim, epiglota se închide 
peste laringe pentru ca hrana să nu o ia pe calea respiratorie. Câteodată se întâmplă ca 
epiglota să nu țină pasul, mai ales atunci când înghițim şi respirăm în acelaşi timp. Atunci 
este uşor să "ne înecăm'. 


l _- Cavitatea nazală 
Cavitatea nazală - 


Limba — 


— Aliment 
-Epiglotă 
Epiglotă _ iai | 
Laringe .- 7 
Esofag adi 
Trahee 
= CĂILE RESPIRATORII ( ALE AERULUI) => CALEA DIGESTIVĂ ( ALIMENTARĂ) 


Semne care arată că un corp străin s-a înțepenit pe căile respiratorii: 
persoana în cauză duce mâna la gât 

nu poate să respire, încearcă să tragă aer în piept 

nu poate să vorbească 

nu poate să tuşească 

duce umerii în sus 

este cuprinsă de panică. 


a Mu a, Pi at 

Evacuarea corpilor straini din căile aeriene superioare la adult 


COMPRESIA ABDOMENULUI 


Pasul 1: Aplecaţi persoana în față. Plasaţi-vă în spatele ei 
cu braţele în jurul mijlocului, strângeți pumn una din mâini şi 
plasați partea cu degetul mare pe abdomenul bolnavului, între 
coaste şi ombilic. 


Pasul 2: Apucaţi încheietura pumnului cu cealaltă 
1 mână şi apăsaţi spre interior şi oblic în sus. Aceasta va 
produce o creştere a presiunii din plămâni care poate să 
disloce obstacolul. 


Nota: Modul în care se ţin mâinile (aşa-numita manevră "Heimlich") se foloseşte 
atunci când acordaţi primul ajutor unei persoane care s-a înecat cu ceva. Atenţie ca 
apăsările să nu fie excesiv de puternice, deoarece puteţi cauza leziuni interne de mare 
gravitate. Câteodată este nevoie de mai multe apăsări pentru a disloca obiectul înţepenit. 

LOVITURA ÎN SPATE 

Plasaţi-vă în spatele victimei. 

Cu latul palmei aplicaţi o lovitură în spate, între 
omoplați. 


TEHNICA COMBINATĂ 
Se alternează compresiile abdominale cu loviturile în spate: 5 compresii urmate de 
5 lovituri în spate. 


APĂSAREA COȘULUI PIEPTULUI 
Aşezaţi o palmă peste cealaltă pe stern şi apăsaţi 
coşul pieptului în jos aproximativ 4 cm. 


Evacuarea corpilor străini din căile aeriene superioare la copil 

Copilul care are un corp străin în gât: 
e încetează să mai respire 
e are probleme cu respiraţia în timp ce mănâncă. 
e este găsit cu faţa vânătă şi cu obiecte de dimensiuni mici în 
jurul său 


Primul ajutor: 
Copiii mici se apucă cu o mână de picioare, ţinându-se 


cu capul în jos. In această poziție 1 se vor aplica lovituri 
între omoplaţi cu palma celeilalte mâini. 


Copiii mai mari pot fi ținuți aplecați peste 
antebraţ, cu capul şi trunchiul înspre faţă şi li se vor aplica lovituri, 
cu palma, între omoplați. 


Primul ajutor în caz de înec 

Înecul poate fi asociat cu alcoolul, hipotermia, tentativa de suicid, criza de 
epilepsie, etc. 

Siguranţa salvatorului capătă aspecte deosebit de importante în aceste situații. 
Salvatorul trebuie să evite orice fel de risc în cazul în care nu ştie să înoate sau în cazul în 
care nu deţine echipamentul potrivit pentru a intra în apă rece. Orice victimă înecată este 
suspectată de existenţa leziunii de coloana vertebrală, de aceea victima se menţine în 
poziție orizontală, fără a începe manevrele de resuscitare înaintea scoaterii din apă. 
Indiferent cărui fapt se datorează înecul, din punct de vedere fiziologic întâi se instalează 
stopul respirator apoi apare stopul cardiac. Acest lucru apare ca urmare a închiderii căilor 
aeriene (spasm laringian) ceea ce duce la stop respirator, urmat în primele secunde, dacă 
nu se încep respirațiile artificiale, de stopul cardiac. Ca urmare a acestui mecanism 
plămânii pacienţilor nu sunt inundaţi de apă. Din punct de vedere al primului ajutor nu 
are importanţă faptul că înecul este în apa dulce sau în apa sărată. În cazul în care victima 
revine complet la starea de conştiență după scoaterea ei din apă, ea trebuie să fie 
transportată la spital, aici ţinându-se sub observaţie pentru minim 6 ore. 

Cauze 
Y epuizare: la persoanele care cad în apă şi nu ştiu să înoate 
Y şoc: prin contactul corpului cu apă foarte rece 


Consecinte 
> căile respiratorii sunt inundate cu apă 
> se produce stop respirator apoi şi cardiac 


Primul ajutor 
Evacuarea apei din plămâni: Victima se întoarce cu fața în jos, apoi este prinsă de 
salvator pe la spate de abdomen, cu mâinile făcute chingă, ridicată de la sol şi scuturată 
pentru ca apa să se scurgă în afară. 
=" Dacă respiră, victima este aşezată în poziția laterală stabilă. 
=" Dacă nu respiră se aşează în poziția cunoscută pentru efectuarea manevrelor 
de resuscitare. 

4.1 Generalități 

4.2 Plăgile cauzate de muşcături 
4.3 Plăgile cu corpi străini 

4.4 Plăgi particulare 

4.5 Plăgile cu hemoragie 

4.6 Amputaţiile 


Plăgi 

4.1 Generalități 


Pielea protejează împotriva mediului înconjurător, 
este organ senzorial şi are rol în reglarea temperaturii 
corpului. Epiderm 
Pielea are mai multe straturi: epiderm, derm şi 
hipoderm. 


Derm 


Plaga este o rană care poate afecta numai pielea 
sau/ şi tesuturile profunde. 

Tipuri de plăgi: prin perforare, ruptură, băşică, raicu 
zgârietură, muşcătură, decojire, tăietură datorată unui os "> 
din interior, etc. 


Riscuri 
O rană poate provoca: 
e hemoragie 
e durere 
e complicații specifice după localizare, incluzând infecții şi insuficiență 
circulatorie şi respiratorie, datorită factorilor particulari (adâncimea, 
localizarea şi suprafața acesteia sau starea anterioară a sănătății 


victimei) 
e lezarea organelor din profunzime 
e şoc 


Plăgile sunt leziuni ale pielii şi mucoaselor. Leziunile pot să afecteze şi alte 
țesuturi, de exemplu nervi, muşchi, vase de sânge, tendoane, organe interne. 

Gravitatea unei plăgi depinde de zona afectată, profunzimea şi natura ei. 

Aflând cum s-a produs plaga, pot fi evaluate rapid unele riscuri. 


Principiile acţiunii 


e  Complicaţiile trebuie prevenite sau diminuate. 
e Localizarea şi extinderea rănii trebuie evaluate cu grijă. 


Notă: Dacă plaga are alte consecinţe, cum ar fi hemoragie, trebuie întreprinse 
acțiuni prioritare specifice acestora. Mai mult decât atât, localizări specifice ale plăgii 

necesită acțiuni particulare datorită consecinţelor negative posibile sau reale legate de 
aceste localizări (faţă, gât, piept, abdomen, încheietură), în special dacă rana este adâncă. 

Când plaga este adâncă, largă, în locuri speciale (torace, abdomen etc.), persoana 
care acordă prim ajutor ar trebui să transfere victima unui profesionist în îngrijirea 
sănătăţii. 


Pasul 1: Eliminaţi contactul dintre victimă şi agentul cauzator. 
Opriţi sau îndepărtați agentul cauzator de victimă (*) SAU îndepărtați victima de 
agentul cauzator (*), având în vedere următoarele principii: 
e evitaţi asumarea unor riscuri, 
e evitați agravarea situaţiei. 
(*) ATENȚIE, cu excepția cazului când există un corp străin în plagă care nu trebuie 
îndepărtat. 


Pasul 2: Evaluaţi caracteristicile plăgii. 

Determinaţi agentul cauzator şi orice alt posibil factor agravant (de ex. materiale 
străine murdare în rană). Determinaţi modul cum s-a produs rana (o lovitură, o cădere, 
etc.). Observaţi localizarea plăgii/plăgilor. Estimaţi cu aproximaţie cât de extinsă e plaga. 

Dacă este posibil colectaţi informaţii asupra stării de sănătate a victimei (vârstă, 
boli, tratament, etc.). 


Pasul 3: Asiguraţi condiţii de igienă când vă ocupați de plagă. 
Aveţi în vedere următoarele principii pentru asigurarea unor condiții de igienă: 
e spălaţi-vă mâinile cu apă curată cu săpun sau, dacă nu este posibil, cu 
apă curată curgătoare, 
e în măsura posibilităţii protejați-vă mâinile folosind mănuşi sau orice 
poate servi ca barieră de protecție. 


Pasul 4: Curăţaţi plaga. 
Aveţi în vedere următoarele principii pentru a curăța plaga: 
e spălaţi plaga de preferință cu un dezinfectant lichid, sau în lipsa 
acestuia cu apă curată, clară, curgătoare, 
e folosiți părțile curate ale unui material textil (care nu lasă scame) sau 
comprese sterile, 
e  spălaţi plaga uşor, fără a freca, 
e  spălaţi plaga dinspre interiorul acesteia spre exteriorul ei, 
e nu folosiți o bucată de material mai mult decât o dată. 

Pasul 5: Protejaţi plaga. 
Protejaţi plaga, având în vedere următoarele principii: 
e de preferință folosiți un material steril (de ex. pansament, material 
textil) sau dacă nu, unul curat, 
e folosiți un pansament pregătit anterior sau dacă nu, aplicaţi un bandaj 


Pasul 6: Sfătuiți victima să se prezinte cât mai curând posibil la medic pentru a 
determina necesitatea vaccinării antitetanos. 

Rugaţi victima să înlăture obiectele potențial constrictive cum ar fi inele, brățări, 
ceas de mână, etc. dacă acestea se află în interiorul sau în apropierea suprafeţei rănite şi 
dacă acest lucru este posibil fără a produce noi daune/consecinţe negative. 


4.2 Plăgile cauzate de muşcături 

În România, cele mai frecvente plăgi muşcate sunt cele provocate de câine, pisică 
şi nu în ultimul rând, de oameni. Riscurile plăgilor muşcate depind de animalul respectiv 
şi de cât de severă este mușcătura. 

Riscurile includ: 

+ Rabia/ turbarea —este o serioasă şi adesea fatală infecție virală a sistemului nervos 
central. Virusul este transmis la oameni prin saliva animalului infectat (numai 
animalele cu sânge cald pot fi purtătoare de rabie.) 

+ Sângerare/ hemoragie 

+ Infecție 


Primul ajutor 

Spălați imediat plaga muşcată cu săpun si apa călduță timp de 5 minute, pentru a 
îndepărta orice impurități sau urme de salivă. Dacă plaga muşcată este adâncă, spălați-o 
sub jet de apa timp de 10 minute. Ştergeţi plaga cu comprese sterile sau cu un prosop 
curat. 

Dacă plaga muşcată are semne de inflamație ( este roşie, caldă, dureroasă, umflată) 
aplicaţi gheață învelită într-un prosop curat timp de 10 minute. 

Verificaţi când victima a făcut ultima dată un vaccin antitetanos. Dacă nu l-a făcut 
recent sfătuiți-o să se vaccineze. 


În rănile provocate prin înţepături există şi riscul de a declanşa o alergie. 
Persoanele alergice la înţepături de insecte (albine, viespi, păianjeni), prezintă la locul 
agresiunii un edem care progresează rapid. Dacă înţepătura este la nivelul feţei sau 
gâtului există risc mare de sufocare. 

Primul ajutor 

* aplicăm rapid gheață la locul înțepăturii. 

+ bolnavul este îndrumat la spital în toate cazurile, în vederea vaccinării 
antitetanice, antirabice (dacă e cazul), suturii plăgii (când se impune) 

* cereți ajutor. 


Muşcăturile de şerpi: la locul muşcăturii se văd două înţepături, pielea se înroşeşte, 


se tumefiază. 


Primul ajutor 

+ pentru a împiedica difuziunea veninului: 
e puneţi gheață pe segmentul de corp lezat 
e nu ridicaţi segmentul de corp afectat 

* transportaţi rapid bolnavul la spital 


4.3 Plăgile cu corpi străini 


Aspectele cheie 
In eventualitatea existenței unui corp străin prezent în plagă aveţi în vedere 
următoarele principii: 


nu încercaţi să-l înlăturați, 

evitaţi toate manevrele care ar putea mişca acest corp străin, 

nu-l mişcaţi, în aşteptarea asistenţei corespunzătoare, 

dacă este necesar, stabilizaţi-l cu materiale textile curate, fixate cu un 
bandaj şi acoperiţi rana, 

puneţi victima în cea mai confortabilă poziţie. 


Corpii străini care pătrund printr-o plagă nu trebuie înlăturați, deoarece aceasta ar 
putea agrava situația. 

Aranjaţi bandajele în jurul corpilor străini pentru ca aceştia să nu se poată mişca, 
cauzând leziuni suplimentare în timpul transportului. 


4.4 Plăgi particulare 


Plăgile abdominale cu exteriorizarea intestinelor = 
evisceraţie 


Plăgile la nivelul abdomenului sunt urmate, de cele mai 
multe ori, de exteriorizarea intestinelor, acest fenomen purtand 
denumirea de evisceraţie. 


za Se tratează ca o plagă obişnuită, 
acoperind  intestinele  exteriorizate cu 
comprese sterile sau orice alt material 
textil curat aflat la îndemână. 


Nu încercaţi introducerea intestinelor înapoi în abdomen. 


Aşezaţi victima culcată pe spate sau cu toracele uşor ridicat şi cu genunchii îndoiți, 
pentru a scădea presiunea din interiorul cavităţii abdominale 


Plăgile toracice cu  perforarea  plămânului = A XI kN 
pneumotorax 


Se produc prin împușcare, cel mai frecvent, dar şi prin 
tăiere, înjunghiere, traumatisme ale coastelor, etc. Pneumotoraxul 
se recunoaşte prin aspectul roz şi spumos al sângelui dar şi prin 
perceperea unui şuierat apărut în timpul respiratiei. 


Se tratează ca o plagă obişnuită, acoperindu-se cu 
comprese sterile şi izolându-se cu o pungă sau orice alt material 
asemănător aflat la îndemână. 


Dacă plaga se produce prin împuşcare, se caută atât 
orificiul de intrare cât şi cel de ieşire (în cazul în care există), 
iar glonţul se tratează ca un corp străin. 

4.5 Plăgile cu hemoragie 


Definiţie: Este pierderea de sânge 
printr-o plagă, prin ţâşnire sau flux 
continuu, ducând la o pierdere însemnată 
de sânge într-o perioadă scurtă de timp, 
ceea ce necesită oprirea imediată a 
acesteia. 


Hemoragie arterială 


Hemoragie venoasă 


Riscuri 

Pierderea de sânge continuă 
prezintă un risc imediat şi/sau pe termen 
scurt asupra vieții şi sănătății victimei. 


Hemoragie capilară 


Principiile acțiunii 

1. Evaluarea pentru identificarea hemoragiei externe dintr-o plagă trebuie 
făcută rapid în cadrul evaluării inițiale a victimei. 

2. Hemoragia trebuie oprită rapid, folosind tehnica/ tehnicile cele mai adecvate 
situației. 

3. Oprirea hemoragiei trebuie menţinută până când victima este predată unui 
serviciu de urgenţă. 

4. Dezvoltarea unor complicaţii (de ex. leşin, noi răni, şoc, infecţii) trebuie 
anticipată, prevenită sau oprită. 


Limitarea consecințelor pierderii de sânge 


Pasul 1: Culcaţi victima (dacă acest lucru nu s-a făcut în mod spontan). 
Atunci când condiţiile o permit, aşezaţi cu grijă victima în poziția culcat cât 
mai curând posibil (sau ajutaţi-o să se aşeze într-o astfel de poziție). 


Pasul 2: Ridicaţi zona cu hemoragie. 

Atunci când condiţiile o permit, ridicaţi zona 
cu hemoragie (sau rugați victima să facă acest lucru), 
dacă este cazul. Această poziție ar trebui menţinută. 


Nu-i da niciodată de băut. Nu administra 
lichide. 

Persoana care acordă primul ajutor trebuie să explice victimei pas cu pas ce 
urmează să se întâmple, pentru a se obţine cooperarea acesteia. 


Notă: Situaţia unui membru amputat este discutată în subcapitolul următor. 


Presiune locală directă: 

Notă: Această tehnică nu poate fi utilizată când: 

(a) în punctul hemoragic este prezent un corp străin 

(b) zona este în mod evident deformată (indicând a fractură) 

(c) punctul hemoragic nu este accesibil mâinilor persoanei care acordă prim 
ajutor. 


Pasul 1: Asiguraţi accesul la plagă. 

Notă: Persoana care acordă prim ajutor n-ar trebui să se pună în pericol când 
corpii străini sunt murdari de sânge, sunt tăioşi sau ascuţiţi. Ea trebuie să ia 
măsurile de protecție corespunzătoare. 


Pasul 2: Asiguraţi presiune locală directă asupra punctului hemoragic. 

v evitaţi contactul cu sângele victimei, protejându-vă mâna cu care se 
exercită presiunea: 

- prin folosirea de materiale impermeabile (de ex. 
mănuşi, pungi de plastic curate) dacă sunt 
disponibile, 

- sau dacă acestea nu sunt disponibile, prin utilizarea 
oricărui material potrivit ca barieră între mâna 

voastră şi punctul hemoragic, 
v aplicaţi suficientă presiune/compresie 
pentru a opri hemoragia, evitând o 
situație dureroasă pentru victimă. 

v menţineţi presiunea pentru câteva minute. 


Pasul 3: Evaluaţi eficienţa presiunii locale directe. 

Verificaţi dacă hemoragia s-a oprit în aria unde s-a aplicat compresia cu 
țesătură. 

Nu opriți compresia cât timp faceţi această verificare. 

Bandajul compresiv 

Notă: Această tehnică nu poate fi aplicată când zona este deformată în mod 
evident (indicând un traumatism osos/fractură) sau dacă în punctul hemoragic este 
prezent un corp străin. 


Pasul 1: Menţineţi presiunea — Îi p 


inițiată printr-o aplicare locală directă cu 
/ E, x 
f 4 ONE 


un bandaj compresiv plasat pe zona cu 


hemoragie. Fixarea AA 
Respectaţi următoarele principii: ompresei d e 
> aplicaţi comprese curate 


peste plagă, 

> faceţi această schimbare 
între mână şi comprese 
rapid, 

> asiguraţi-vă că bandajul este suficient de strâns pentru a menţine o 
presiune suficientă asupra punctului hemoragic, asigurând stoparea 
hemoragiei fără a întrerupe total circulația sângelui, dacă este vorba 
o plagă a membrelor, 

> aplicaţi bandajul peste şi în jurul întregii zone, 

> dacă membrul rănit a fost plasat iniţial într-o poziție ridicată, menţineţi 
această poziţie. În caz contrar, încercaţi să-l aduceţi în poziţie ridicată 
şi menţineţi această poziție. 


Pasul 2: Evaluaţi eficacitatea presiunii aplicate prin bandajul compresiv. 

Verificaţi dacă hemoragia s-a oprit la scurt timp după aplicarea bandajului 
compresiv. 

Verificaţi prezenţa circulaţiei sanguine periferice înainte şi după bandajare 

Dacă hemoragia continuă, aplicaţi un bandaj compresiv adițional peste 
bandajul compresiv inițial (vezi mai Jos). 


Pasul 3: Aplicaţi un al doilea bandaj dacă hemoragia continuă în pofida 
bandajului compresiv inițial, fără a înlătura primul bandaj compresiv. 
Pregătiți aceleaşi materiale care au fost indicate pentru un bandaj compresiv 
Aplicaţi acest al doilea bandaj peste primul bandaj: 
v fără să-l înlăturați, 
v folosind o presiune mai fermă. 


Pasul 4: Verificaţi circulația sanguină periferică 

Nota: Contactul cu sângele persoanei rănite 

Dacă mâinile sunt contaminate cu sânge, ele trebuie spălate meticulos cu apă 
curată şi săpun cât mai curând posibil. 

Dacă o altă parte a corpului este stropită cu sângele victimei sau alte fluide 
corporale, în special ochii, zona respectivă trebuie să fie spălată cu multă apă curată 
şi săpun. 

Dacă pielea salvatorului este tăiată de orice obiect contaminat cu sânge, rana 
ar trebui spălată meticulos cu săpun şi apă curată, după care se aplică o compresă 
uscată şi curată. 

Dacă persoana care acordă primul ajutor a fost în contact cu sângele sau orice 
fel de lichid corporal al victimei sau este îngrijorată că ar fi putut fi, ea trebuie să 
apeleze la asistență medicală confidențială, pentru a fi consiliată şi testată. 


Hemoragia internă 
Apare cel mai frecvent ca urmare a unui traumatism abdominal închis, dar 


poate fi întâlnită şi în cazul fracturilor închise ale oaselor mari ( de exemplu ale 
oaselor extremităților) 


Hemoragia internă abdominală poate fi 
recunoscută prin poziția specifică pe care o are 
victima, cu mâinile pe abdomen şi cu genunchii 
îndoiți. 


Poziţia de siguranţă în cazul victimei 
conştiente cu hemoragie internă este cu victima 
culcată pe spate şi cu picioarele ridicate deasupra 
planului corpului. Victimele inconştiente se aşează 
în poziţie laterală stabilă. 

4.5 Amputațţiile 
.—.—— ————_)_/3J———— e —=za 


Atunci când o parte a corpului este detaşată(ex. mână, picior), sângerarea nu 
este foarte mare la început. Fiţi însă pregătit pentru o sângerare mare după un scurt 
timp, datorită faptului că vasele sanguine care au fost rupte iniţial se strâng, pentru 
ca apoi să se dilate. 

Un pansament circular care strânge este aplicat numai pentru a evita pierderea 
totală a sângelui atunci când o parte a corpului a fost detaşată şi hemoragia nu poate 
fi oprită cu altfel de pansament. Aplicaţi un pansament lat sau un garou cât mai 
aproape posibil de plagă şi strângeţi-l până se opreşte hemoragia. Uitaţi-vă la ceas şi 
notati ora şi minutul, ataşat de îmbrăcămintea victimei. 


PĂSTRAREA UNEI PĂRȚI DETAȘATE A CORPULUI 


În timpul transportului către spital, dacă se poate, partea detaşată a corpului 
este bine să fie păstrată: 
e uscată 
e rece 
Puneţi partea respectivă a corpului într-o pungă de plastic închisă. Aşezaţi 
apoi punga într-o altă pungă de plastic plină cu gheaţă. Închideţi şi punga exterioară. 


TRANSPORT DE URGENŢĂ LA SPITAL! 


~h 


om 
pr 


NU spălați partea de corp 
detaşată şi nici partea de corp rănită 
cu nimic (apă, spirt, săpun). Puteţi 
compromite reataşarea părții 
detaşate. 


/ 
Plungă de plastic exterioară —/- 
cu jumătate apă si jumătate / 
gheată 


Pungă de plastic interioară cu 
portiunea de membru amputată 


f g 


4 Portiunea de mebru amputată 
coya] (înfăsurată într-un material steril) 

0 


piu 
d yp 


Entorsele, luxațiile, fracturile 


5.1 Generalități 
5.2 Entorsele 
5.3 Luxaţiile 
5.4 Fracturile 

5.1 Generalitati 


Definiţie: Dacă victima a fost 
supusă unei/unor forţe traumatizante la 
nivelul oaselor sau/ şi articulaţiilor, ea 
prezintă: 

e durere localizată, 
şi/sau 

e modificarea culorii pielii în zona respectivă 
şi/sau 

e orice impotență funcțională a unei încheieturi şi/sau a unui os, 
şi / sau 

e umflarea şi/sau deformarea unei încheieturi şi/sau a unui os, 
şi / sau 

e poziția anormală a unei încheieturi şi/sau a unui os, 
şi / sau 

e o plagă şi/sau o hemoragie creată de osul traumatizat sau de forța 
traumatizantă. 


Riscuri: O fractură sau o entorsă este o sursă de: 


e durere, 

e complicații secundare locale şi/sau generale, incluzând leziuni ale: 
- pielii 
- muşchilor 


- vaselor sanguine 

- nervilor, inclusiv măduva spinării 

- organelor interne inclusiv creierul, plămânii, etc. 
Aceste riscuri pot fi sporite de mişcarea oaselor în interiorul zonei rănite. 


Principiile acțiunii: 
e Zona rănită trebuie imobilizată. 
e Orice mişcare a zonei rănite ar trebui prevenită. 
e Dezvoltarea de complicaţii trebuie prevenită sau diminuată 
Principiile tehnicilor: Persoana care acordă primul ajutor trebuie să-i explice 
victimei pas cu pas, ce urmează să se întâmple, pentru a obţine cooperarea acesteia. 

Primul ajutor în cazul unei entorse, luxații şi/sau 
fracturi 


Pasul 1: Stabilizaţi zona rănită. 


Rugaţi victima să înlăture obiectele potenţial constrictive cum ar fi inele, 
brățări, ceas de mână, etc. dacă acestea se află în interiorul sau în apropierea zonei 
traumatizate şi fără a produce noi daune. 


Verificaţi existenţa circulației periferice. 
Pregătiţi materialele necesare: 

e o suprafață dură, rigidă, dreaptă 

e material pentru fixare (de ex. bandaje triunghiulare de pânză) 
Fixaţi zona rănită având în vedere următoarele principii: 

e  acționaţi încet şi cu grijă, evitând contactul cu /sau membrul 

rănit sau mişcarea acestuia, 
* menţineţi membrul în poziția în care a fost găsit, 

e menţineţi zona traumatizată, imobilizată de o suprafață dură, 
rigidă, plată sau de o parte a corpului nevătămată (membrul 
sănătos, trunchi sau deget), protejând între timp toate punctele de 
contact dintre corp şi materiale. 

e  asigurați-vă că încheieturile de deasupra şi de sub zona 
traumatizată sunt de asemenea imobilizate, 

e  fixaţi materialele (de ex. cu bandaj), fără a trece peste zona 
rănită şi nu prea strâns. 

Îmbrăcămintea strâmtă, şireturile, etc. trebuiesc slăbite, dar victima nu trebuie 
descălțată. 
Limitaţi orice mişcare a victimei cât de mult posibil. 


Nota 1: Tehnica este folosită când nu există nici un serviciu de urgență 
capabil să ajungă la locul accidentului, fiind necesar transportul victimei. Persoana 
care acordă prim ajutor poate fi instruită de către un dispecerat sau serviciul de 
urgență să utilizeze această tehnică. 

Până la sosirea serviciului de urgență la locul accidentului, persoana care 
acordă prim ajutor trebuie doar să prevină orice mişcare a membrului rănit. 


Nota 2: Imobilizarea completă ar trebui să fie făcută de către personalul unui 
serviciu de urgență. Dacă nu există nici o posibilitate de a beneficia de un astfel de 
serviciu, această sarcină poate reveni persoanei care acordă prim ajutor. O 
imobilizare necesită un grad de experienţă care se obţine din practică sau prin 
instruiri periodice de reîmprospătare. Prin urmare această tehnică trebuie văzută ca 
fiind oarecum dificil de predat persoanelor neinițiate. Persoanele care participă la 
instruire trebuie selectate şi încurajate s-o înveţe şi să-şi reîmprospăteze în mod 
periodic cunoştinţele teoretice şi practice. Acesta este motivul pentru care această 
tehnică ar trebui folosită în anumite circumstanţe, când: 

e nu există nici un serviciu de urgenţă disponibil, deloc sau într-o 
limită de timp rezonabilă, 

e  dispeceratul cere persoanei care acordă prim ajutor să transporte 
victima la un serviciu medical. 


Pasul 2: Evaluaţi eficienţa intervenției. 

Asiguraţi-vă că zona rănită este fixată. 

Evaluaţi suferinţele victimei, care ar trebui să înceteze sau să se reducă 
semnificativ. 

Asiguraţi-vă ca circulația periferică este prezentă. 

5.2 Entorsele 


O încheietură este stabilizată de ligamente. Acestea pot să se alungească sau 
să se rupă dacă sunt supuse unor presiuni mari, şi afectează cel mai des articulațiile 
membrelor inferioare. 

Semne: 


sensibilitate şi durere la mişcare 
mobilitate redusă 
tumefacție (inflamație) 


Primul ajutor 


Ridicaţi zona traumatizată mai sus decât 
corpul. 

Dacă este posibil, răciți articulaţia afectată 
(ex.: o pungă de gheață învelită într-un 
prosop). 

Susţineţi cu un pansament elastic. 

Puneti în repaus articulaţia. 


5.3 Luxaţiile 


Sunt leziuni în care nu mai există contact normal între suprafeţele oaselor la 
nivelul articulaţiilor. 
Semne: 


sensibilitate şi durere la mişcare 
mobilitate redusă 

tumefacție (inflamație) 

schimbarea formei, poziţie nefirească 


Primul ajutor 


Ridicați zona traumatizată mai sus decât corpul. 

Dacă este posibil, răciți articulația afectată (ex.: o pungă de gheaţă 
învelită într-un prosop). 

Susţineţi cu un pansament elastic. 

Puneţi în repaus articulaţia. 


51 


Crucea Roşie Română 
În 
Manual de prim ajutor premedical 


5.4 Fracturile 


Semne: 
- sensibilitate şi durere la mişcare 
- mobilitate redusă 
-  tumefacție (inflamație) 
- schimbarea formei, poziție nefirească 
- mişcare nenaturală 


O fractură nu implică numai o lezare a osului propriu-zis, ci a părților moi din 
jur. În cazul unei fracturi, pierderea de sânge poate fi masivă, cu riscul întreruperii 
circulației sanguine. 

Este foarte important să se evite mişcările inutile ale membrului fracturat 
pentru a nu înrăutăţi o leziune. Victima încearcă de cele mai multe ori singur să 
adopte poziţia cea mai puţin dureroasă. 


In fractură închisă, pielea este intactă. 


Primul ajutor: imobilizare. 

Imobilizarea se poate face cu atele (lemn, plastic, sârmă, carton etc.). 

Atelele trebuie să fie suficient de lungi încât să depăşească articulațiile situate 
deasupra şi dedesubtul osului / oaselor fracturate. 


In fractură deschisă, pielea este lezată. Există o deschidere către exterior, cu 
risc de infecţie. O asemenea rană trebuie să fie întotdeauna acoperită cu pansament. 


Do, 

Primul ajutor: 
- se bandajează plaga 
- se opreşte hemoragia 
- se imobilizează 


Fracturile costale: durere la mişcare, tuse şi la respiraţie 


Primul ajutor 

- imobilizare cu faşă elastică astfel încât inspirul să nu mai producă 
durere 

- fracturile costale cu răni deschise prin care 
şuieră aerul = pneumotorax — se izolează zona 
cu material moale (ca un dop) şi apoi se 
imobilizează cu faşă elastică 

- pacientul conştient se aşează cu toracele ridicat 

- pacientul inconştient în poziţie laterală de 
siguranţă pe partea rănită 

- se urmăresc funcţiile vitale 


Fracturi de coloană cervicală 
şi lombară 


Coloana vertebrală este formată din 
vertebre şi discuri intervertebrale. Şirul de 
vertebre formează un canal protector în jurul 
măduvei spinării. 

Coloana vertebrală este stabilizată cu 
ajutorul tendoanelor şi muşchilor. 


În caz de vătămări la gât sau ceafă, pot fi dislocate sau fracturate vertebre sau 
discuri, lezând nervii şi măduva spinării. Aceasta se poate manifesta sub formă de 
amorţeli, înțepături şi eventual paralizie a acelor părți ale corpului care primesc 
impulsuri de la nervii afectați. 

Dacă bănuiți că o persoană lipsită de cunoştinţă a fost supusă unei lovituri la 
cap sau ceafă, trebuie să o trataţi ca şi cum leziunea ar exista. Veţi evita orice 
transport care nu e absolut necesar. 


Persoana accidentată poate acuza durere de spate, în 
zona coloanei vertebrale şi după caz, simte amorţeli sau nu 
mai poate să-şi mişte mâinile şi picioarele. 


Dacă este necesar ca persoana să fie deplasată, o 
persoană îi va sprijini gâtul şi capul. Capul va fi deplasat 
astfel încât să fie menţinut pe linia coloanei vertebrale. 

6.1 Arsurile 

6.2 Insolaţția 

6.3 Electrocutarea 

6.4 Degerăturile şi hipotermia 

6.1 Arsurile 
La 


Definiţie: Este o rănire a pielii de origine termică (căldură): foc/flacără, 
lichide fierbinţi sau vapori (apă, ulei). 


Notă: Există şi alte cauze, cum ar fi radiaţii, substanţe chimice sau sursă de 
curent electric. Fiecare cauză are consecinţe specifice, care pot necesita asistenţă 
specifică. 


Arsurile pot fi împărțite în: 


Arsuri de gradul I, unde numai zona superficială a 
pielii, este lezată. Cea mai obişnuită cauză este expunerea 
la soare puternic. Pielea s-a înroşit (gradul I). Leziunea se 
vindecă după câteva zile şi nu rămân cicatrici. 


Arsuri de gradul II: este caracteristică formarea 
băşicilor. O cauză obişnuită este arsura cu apă fierbinte. 
Imediat apare durerea. Dacă rana nu se infectează, această 
leziune se vindecă fără cicatrice. Dacă se află într-o zonă 
de maximă solicitare sau într-o zonă foarte sensibilă, se 
transportă la spital 


Arsuri de gradul III, când toate straturile pielii sunt 
afectate. Sunt provocate de multe ori de foc, substanţe 
chimice şi curent electric, dacă acesta trece prin corp. 
Culoarea leziunii este alb-galben-maron, lipseşte senzaţia 
de durere. Leziunile care afectează toate straturile pielii 
dau întotdeauna cicatrice. 


Riscuri: O arsură poate provoca: 

v O durere puternică, copleșitoare şi continuă (exceptând cazul în care 
pielea este arsă în profunzime, când nu există nici o durere în zona, dar 
durerea poate fi puternică în jurul acesteia). 

y Complicaţii specifice, incluzând deshidratare (pierderea de lichide), 
infecții, hipotermie şi insuficienţă circulatorie, datorate factorilor 

particulari (agentul cauzator, temperatura, adâncimea, localizarea şi 
suprafaţa arsurii sau vârsta şi starea anterioară de sănătate a victimei). 


Arsura este o problemă dinamică, care continuă chiar şi după înlăturarea 
agentului ce o cauzează, mărind extinderea zonei inițiale a rănii (atât ca adâncime 
cât şi ca suprafaţă). 


Agentul cauzator poate în continuare: 
e să ducă la extinderea arsurii (dacă nu este controlat rapid) 
e să creeze probleme adiționale de sănătate (de ex. insuficiență 
respiratorie datorată fumului de la un incendiu) 


Principiile acţiunii: Locul accidentului trebuie asigurat înainte de începerea 
asistenţei sau victima ar trebui mutată într-un loc sigur. 

Contactul dintre victimă şi agentul cauzator trebuie eliminat rapid şi în 
condiții de siguranță. 

Procesul de ardere ar trebui stopat rapid şi suferinţa ar trebui să fie alinată. 

Complicaţiile trebuie prevenite sau diminuate. 

Extinderea şi localizarea arsurii trebuie evaluată. 


Notă: Anumite cauze pot necesita acţiuni specifice, care sunt prezentate pe 
ambalajul produsului (de ex. în cazul agenților chimici). De exemplu substanţele 
chimice sub formă de praf trebuie înlăturate complet prin periere înainte de a se 
aplica apă, pentru a preveni apariția unor reacţii suplimentare. 


Primul ajutor în cazul unei arsuri datorate contactului cu 
lichide fierbinți (apă, ulei) 


Notă: Apa fierbinte şi uleiul sunt denumite „agent cauzator” în restul acestui 
capitol. 


Pasul 1: Eliminaţi contactul dintre victimă şi agentul cauzator. 
Opriţi sau înlăturați agentul cauzator de pe victimă SAU îndepărtați victima 
de agentul cauzator, având în vedere următoarele principii: 
e  evitați asumarea unor riscuri personale, de asemenea asumarea 
unor riscuri pentru victimă şi trecători, 
e  evitaţi agravarea situaţiei, 
Înlăturaţi îmbrăcămintea care nu este lipită de corp, fără a intra în contact cu 
agentul cauzator prezent pe hainele victimei. 

Pasul 2: Limitati procesul de ardere şi asiguraţi reducerea durerii. 

Răciţi arsura cu apă cât mai curând posibil, având în vedere următoarele 
principii: 

e (pe cât posibil) apa ar trebui să fie rece, curată şi curgătoare, cu 
putere mică şi un flux regulat, 

e  asigurați-vă că apa se scurge complet, fără a atinge alte părți ale 
victimei, pe voi sau pe altcineva, 

e continuaţi să înlăturați îmbrăcămintea contaminată de pe 
victimă, exceptând articolele care sunt lipite de piele. 

Răcirea poate fi continuată timp de câteva minute, până când durerea nu 
revine după încetarea răcirii, dar înainte ca victimei să 1 se facă frig. 

Rugaţi victima să înlăture obiectele potenţial constrictive cum ar fi inele, 
brățări, ceas de mână, etc. dacă acestea se află în interiorul sau în apropierea 
suprafeţei rănite şi dacă acest lucru este posibil fără a produce noi consecinţe 
negative. 

Dacă apa nu este disponibilă: 

e  evaluaţi arsura, 
e acoperiți rana pentru a minimiza infecțiile, 
e obţineţi ajutor. 


Notă: Studiile ştiinţifice arată că răcirea poate fi eficientă dacă se aplică în 
primele 15 — 25 de minute de la rănire. Astfel cunoaşterea orei când s-a produs 
arsura este un factor determinant al tipului de asistență ce se va iniția. 

În anumite locuri, când apa curgătoare nu este disponibilă, poate fi 
recomandat să se pună partea rănită într-o găleată, vas sau ceva echivalent umplut 
cu apă curată şi rece. Apa ar trebui schimbată după ceva timp, când devine caldă. O 
altă alternativă este stropirea zonei rănite cu apă dintr-un recipient. Ambele metode 
trebuie să respecte aspectele cheie prezentate, în special prevenirea hipotermiei. 

Apa este definită ca fiind „rece” când temperatura ei este cuprinsă între 8 şi 
23 grade C (45 la 75 grade F). 


Pasul 3: Evaluaţi caracteristicile arsurii. 

Faceţi o estimare aproximativă a extinderii arsurii/arsurilor, folosind suprafaţa 
palmei victimei ca unitate de referință, aceasta reprezentând 1% din suprafaţa totală 
a pielii. 

Dacă este posibil, colectaţi informaţii despre starea de sănătate a victimei 
(vârstă, boli, tratamente, etc.) 


Notă: In circumstanţe diferite de cele care implică foc sau lichide fierbinți ar 
trebui să luaţi în considerare alți factori agravanțţi, cum ar fi traumatisme ale oaselor 

în cazul unui accident electric, deflagraţie în cazul unei explozii, respiraţie sacadată, 
cenuşă în nări sau în salivă, etc. 


Pasul 4: Preveniţi sau diminuaţi complicațiile. 

Acţionaţi cu mâinile curate şi, dacă este posibil, protejate (folosind materiale 
impermeabile — de ex. mănuşi sau orice alt material disponibil ca barieră). 

Evitaţi folosirea remediilor, cremelor medicale, mediilor cum ar fi unt, ouă, 
sare, cartofi, etc., în toate cazurile de arsură. 

Evitaţi spargerea băşicilor. 

Aşezaţi victima în poziția de întrerupere a 
circulației sangvine, cu membrele inferioare 
ridicate deasupra nivelului inimii. 


6.2 Insolaţia 


Cea mai obişnuită formă de insolație este cauzată de expunerea prelungită 
la soare. 

Insolaţia apare mai des la militari sau la muncitorii care lucrează în arşița 
soarelui sau în unitățile industriale cu temperaturi înalte şi la persoanele care 
stau prea mult la plajă. 

În cazul unei insolaţii, temperatura corpului depăşeşte 40 grade C. 

Este o situaţie gravă, trebuie să se acționeze rapid, altfel se poate ajunge la 
deces. 


SIMPTOMELE instalării insolației pot apărea pe neaşteptate. Ele constau 
în ameţeală, sete, dureri de cap, dezorientare, comportament apatic, greață, 
contracții musculare, pierderea cunoștinței, febră. 


PRIMUL AJUTOR - Scăderea temperaturii corpului celui în cauză, prin 
aducerea lui la umbră şi stropirea cu apă rece. 
— Administrarea de lichide nealcoolizate persoanelor 
conştiente. 
— Transport la spital, pentru control. 


59 


Crucea Roşie Română 
N 
Manual de prim ajutor premedical 


6.3 Electrocutarea 


Electrocutări la joasă tensiune 


În cazul arsurilor electrice — întrerupeţi curentul. 

Îndepărtaţi victima de obiectul care a electrocutat-o, 
fără să o atingeţi — Atenţie la autoprotecţie! 

Arsurile electrice la nivelul pielii sunt de multe ori 
combinate cu leziuni interne. 

Purtaţi-vă calm în faţa victimei. 

Aşezaţi partea arsă a corpului mai sus de linia 
corpului. 


Electrocutări la înaltă tensiune 


- scoateţi victima de sub influenţa curentului electric trăgând-o de 
haine, doar dacă este absolut necesar să interveniţi; nu o atingeți. În 
general nu se recomandă intrarea într-un perimetru de minim 5 metri 
în jurul victimei 

- răciți cu jet de apă rece 

- verificați funcţiile vitale 

- dacă este în stop cardio-respirator începeţi resuscitarea 
cardiopulmonară 

- nu îndepărtați hainele lipite de piele 

- acoperiți zona arsă cu un cearşaf umed 

transportați victima la spital 

- cereţi ajutor 


6.4 Degerăturile şi hipotermia 


Cauze 
v expunerea îndelungată la temperaturi în jur de 0°C, cu umezeală şi vânt 
v expunerea îndelungată la temperaturi negative, fără umezeală şi vânt 

Tipuri de degerături 
> superficiale: se limitează la piele 
> profunde: depăşesc pielea şi afectează țesuturile profunde (muşchi, 
oase, tendoane, nervi, vase de sânge) 


Semne 
1. degerăturile superficiale: 
v furnicături în zona afectată; 
Y durere medie; 
v piele cu pete albe, mobilă pe țesuturile profunde; 
v articulaţii cu mobilitate păstrată. 


2. degerăturile profunde: 
v piele albă, tare, rece, nedureroasă, imobilă faţă de structurile profunde; 
v articulaţii cu mobilitate pierdută. 


Primul ajutor 

În cazul degerăturilor superficiale se poate acţiona pe loc, pielea degerată se 
încălzeşte prin punerea ei în contact cu pielea care are temperatura normală, mâinile 
se pun la subsuoară, bărbia şi urechile se aşează în palme, picioarele se aşează lângă 
abdomenul salvatorului. 

Contactul cu pielea caldă se menţine până când pielea afectată îşi recapătă 
culoarea normală. 


NU! - frecați cu gheață sau zăpadă 


NU! - aplicaţi loţiuni 
NU! - aşezaţi zona degerată lângă o sursă de căldură 

In cazul degerăturilor profunde: 
se se scoate accidentatul din zona cu temperatura scăzută şi se aduce la 
adăpost; 


O O + 
KSA KSA . 


SC 


kS 


se dau băuturi calde şi nealcoolizate; 
se înfăşoară în haine călduroase; 

nu se intervine pe zona degerată; 

se transportă cât mai rapid la spital. 


HIPOTERMIA 
Uşoară 
Temperatură 32-35 °C 
Tremurături Puternice 
Piele Palidă şi rece 
Conştiinţă Apatic, confuz 
Respirație Normală 
Puls Scăzut 
Altele dezorientat 

Alte situații care necesită prim ajutor 


7.1 Coma diabetică 
7.2 Atacul de inimă 
7.3 Atacul cerebral 
7.4 Convulsiile 
7.5 Intoxicațiile 

7.1 Coma diabetică 
S” O OUM 


Un diabetic are o lipsă totală sau partială de insulină. Tratamentul diabetului 
constă în administrarea insulinei în funcție de necesarul persoanei respective, un 
regim alimentar potrivit şi o activitate fizică regulată. 

Câteodată, cantitatea de insulină administrată poate să fie prea mare. Nivelul 
de zahăr din sânge scade şi persoana se simte rău. Există un surplus de insulină în 
sânge. 

Persoanele cu diabet pot să cadă sau să-şi piardă cunoştinţa brusc. Motivul 
este de cele mai multe ori un surplus de insulină care poate duce la pierderea 
cunoștinței. 


Insulina şi efortul fizic 
reduc cantitatea 
de zahăr din sânge. 


Consumul de alimente măreşte 
cantitatea de zahăr din sânge 


Un diabetic poate intra uşor într-o stare de dezechilibru, dacă nu există un 
raport de egalitate între cantitatea de alimente, pe de o parte şi cea de insulină şi 
efort fizic, pe de altă parte. 


PRIVEŞTE! ASCULTĂ ! SIMTE! 


o 


paloare; 

tremurături; 
transpiraţie rece; 
iritare; 

pierderea cunoștinței. 


O persoană care poartă 
acest însemn are diabet. 


Primul ajutor 

dați persoanei ceva dulce: suc, lapte sau dulciuri; 

deschideţi căile de acces ale aerului; 

rămâneţi cu persoana respectivă; chemaţi ambulanta; 

în caz de lipsă de cunoştinţă, aşezaţi persoana în poziție lateral stabilă. 

7.2 Atacul de inimă 


Durerile în piept apar de cele mai multe ori atunci când apare o 
lipsă de oxigen în muşchiul inimii. Misiunea inimii este de a pompa 
sângele câtre toate celulele corpului. Muşchiul inimii primeşte oxigen şi 
hrană prin vasele coronare. Vasele coronare pot fi astupate, micşorându- 
se astfel alimentarea cu sânge a muşchiului inimii. În caz de efort 
intelectual / activitate fizică, muşchiul inimii are nevoie de o cantitate 
mai mare de oxigen. Din cauza vaselor coronare astupate, apare o lipsă 
de oxigen în muşchiul inimii. Persoana în cauză are dureri în piept. 

Durerea se diminuează dacă bolnavul se odihneşte sau se culcă pe 
spate. Aceşti bolnavi folosesc în mod obişnuit medicamente pentru 


inimă. 
INFARCTUL CARDIAC 


Infarctul cardiac este cauzat de o 
astupare totală a unui vas coronar, având ca 
urmare vătămarea muşchiului inimii. 

Infarctul cardiac acut poate să apară: 

e în cazul unui efort fizic mai mare; 

e în cazul unei încordări psihice; 

e chiar şi în timpul odihnei sau al 
somnului. 


Infarctul cardiac este o boală des întâlnită. Ea poate duce la stop cardiac. Jumătate din 
cei care decedează din cauza unui infarct cardiac mor înainte de a ajunge la spital. 


Simptome: 

dureri în mijlocul pieptului; 

iradierea durerii către braţe şi gât; 
reducerea respirației, senzație de sufocare; 
transpiraţie rece; 

lipsa de putere; 

senzația morții iminente; 

e agitaţie. 


Primul ajutor 

comportaţi-vă cu calm; 

ajutaţi persoana să se aşeze într-o poziţie comodă; 

descheiaţi hainele prea strâmte; 

ajutaţi persoana suferindă să-şi administreze eventualele medicamente pentru inimă; 
în caz de lipsă de cunoştinţă: plasați persoana în poziţie laterală stabilă; 

în caz de stop cardiac: începeţi imediat resuscitarea cardiopulmonară. 


7.3 Atacul cerebral 
= ————==ma 


Cauze: hemoragia unui vas de sânge sau întreruperea circulaţiei vaselor de sânge în 
creier. 


PRIVEȘTE ! ASCULTĂ ! SIMTE! 


e paralizie pe o parte a corpului sau pe o 
jumătate de corp; 

amorţeli sau sensibilitate scăzută; 
tulburări de vorbire; 

înroşirea feței; 

respiraţie greoaie; 

tulburarea sau pierderea cunoștinței. 


Primul ajutor 
e rămâneți lângă persoana afectată; 
e explicaţi-i scurt şi simplu ce intenţionaţi să faceţi; 
e dacă persoana respectivă are o tulburare a vorbirii, ascultaţi-o cu atenţie fără să 
o întrerupeți; 
e în caz de pierdere a cunoștinței, aşezaţi în poziție lateral stabilă; 
e chemați ambulanţa. 


66 


Crucea Roşie Română 
LE 
Manual de prim ajutor premedical 


7.4 Convulsiile 
A 


Convulsia este denumirea unei tulburări a funcției creierului, când în anumite celule ale 
creierului au loc descărcări electrice anormale. După zona creierului unde au loc aceste 
descărcări, aspectul atacului poate să varieze foarte mult. Atunci când este afectată partea 
creierului care coordonează mişcările corpului, apar contracții în muşchi. Atacurile pot să 
apară de la o singură dată în decursul întregii vieți, până la mai multe ori pe zi. 


PRIVEŞTE! ASCULTĂ ! SIMTE! 


- mişcări necontrolate ale corpului; 

- pierderea bruscă a cunoștinței; 

- căderea; 

- tresăriri ale muşchilor; 

- uneori pierderea spontană a scaunului şi a urinei; 
- muşcarea limbii; 

- nu-şi va aminti nimic din perioada crizei. 


Primul ajutor 
- prindeți persoana în cădere şi protejați-i capul; 
- rămâneți calm — atacul trece de cele mai multe ori în decurs de câteva minute; 
- descheiați hainele prea strâmte; 
- nu puneţi coada unei linguri de lemn între dinți, ca să-i protejați limba; 
- rămâneți lângă persoana în criză până îşi revine; 
- când au încetat contracțiile, aşezaţi persoana în poziție laterală stabilă; 
- chemați personal medical indiferent dacă au avut loc vătămări, atacuri lungi şi repetate 
sau dacă persoana a mai avut atacuri înainte. 


7.5 Intoxicațiile 
E = 


Intoxicaţii prin înghițire 


- caută sursa otrăvirii (sticlă, cutii medicamente etc.) 
- semne: 
e dureri în gât sau de abdomen 

e amețeli până la pierderea cunoștinței 
e vomă 
- nu provocaţi vărsături — NU ŞTIŢI natura toxicului şi puteți agrava rănile produse de 
toxic 
- verificați funcțiile vitale 
- transportați victima la spital 


Intoxicații prin inhalare 


- duceți victima la aer curat, ținându-vă respirația ca să nu inhalați gazul toxic. Atenţie la 
autoprotecție ! 

- dacă victima respiră, aşezați-o cu toracele ridicat 

- dacă victima este inconștientă, verificați pulsul şi respiraţia; dacă este nevoie începeți 
resuscitarea cardiopulmonară (atenție la respirația artificială, nu inspirați aerul expirat 
de victimă) 

- transportați victima la spital chiar dacă aceasta şi-a revenit 


Plaman Sange Celula 


Intoxicații cu toxice care pătrund prin piele 


-  toxicul care pătrunde prin piele trebuie înlăturat cu jet de apă 

- înlăturați îmbrăcămintea — e contaminată cu toxic. Atenţie la autoprotecţie ! 
-  spălaţi din abundență ochii cu apă rece 

- nu puneţi colir sau unguent 

- acoperiți ochii cu un pansament curat 


- transportați victima la spital 

- verificați funcțiile vitale 


a 


Primul ajutor psihologic 

STRESUL 


Cuvântul „stres” înseamnă „presiune intensă”. 

Stresul a devenit un termen care descrie reacțiile oamenilor la impresii. 
Există multe interpretări diferite ale termenului, dar, aici, noi vom păstra una 
relativ simplă, pentru a o referi la primul ajutor psihologic. Definiție: stresul 
este o reacție fizică normală la tensiuni şi solicitări. Stresul pune corpul în alertă, 
pentru a întâmpina semnele percepute din mediu. 

Stresul pune corpul în alertă timp de zeci de secunde. Aceasta are loc prin 
intermediul sistemului nervos şi printr-o secreție de hormoni în sânge, secreție a 
glandelor suprarenale. 

Printre aceşti hormoni, se numără adrenalina. Adrenalina are un număr de 
diferite efecte care toate ajută corpul să facă o muncă ieșită din comun: 

- aprovizionarea cu sânge a mușchilor creşte, astfel încât ei pot să 
muncească 

mai greu; 

- inima bate mai repede, pentru a aproviziona muşchii cu sânge suplimentar; 

- plămânul se deschide şi ritmul respirației creşte, pentru a furniza mai mult 
oxigen efortului suplimentar; 

- aprovizionarea creierului cu sânge este crescută, permiţând creierului să 
perceapă ce se întâmplă şi să reacționeze mult mai repede decât în alte 
situații. 

Astfel, în realitate, stresul este o reacţie pozitivă, care permite unei persoane 
să întâmpine încordarea şi să acționeze atât de eficient încât această încordare să 
fie depăşită. În decursul vieţii, noi ne confruntăm cu multe situaţii în care ne 
descurcăm astfel şi acest lucru joacă un rol important în dezvoltarea noastră. 

Dar, de asemenea, vom întâlni situaţii în care impresiile sunt prea mari 
pentru ca pregătirea noastră pentru stres să poată face faţă într-un mod adecvat 
situației. Situaţia poate fi destul de întinsă în timp sau impresiile pot fi repetate 
după o perioadă mai lungă de timp. Tensiunea „supraumană” pe care ne-o 
provoacă pregătirea pentru stres durează numai pentru scurt timp. În astfel de 
situaţii, cineva ar putea spune că am fost „suprastresaţi” sau, cum spunem de 
obicei: am fost „stresați”. Pentru toate traumele psihice (influenţe intense) pe care 
le-am menţionat până acum a fost caracteristic faptul că impresiile provin toate pe 
neaşteptate, „ca un trăsnet”. Şi toţi cei care au fost expuşi la aceste impresii au fost 
dominati de: 

1. Sentimente: tot felul de sentimente, în funcție de rolul pe care l-a jucat 
persoana respectivă în acea situație: nelinişte, durere, mânie, oroare, 
răspundere, dezgust etc. 

2. Stres: în mod automat, corpul va reacționa cu stres şi va fi pus „în alertă” 

pentru a acţiona. Unii vor acţiona eficient şi, de aceea, folosesc rezerve 
suplimentare pentru alertă. Alţii nu vor avea posibilitatea de a acţiona şi 
stresul (presiunea) va fi simțit într-un mod neplăcut. 
Stresul vă permite dumneavoastră şi altor persoane care acordă primul 
ajutor să faceţi un efort suplimentar pe care, probabil, nu aţi crezut că puteți să-l 
faceţi. 


ACCIDENTE MARI 


Prin „accidente mari” se înțeleg accidentele în care au fost afectate multe 
persoane şi în care pagubele materiale fac dificilă munca de salvare, astfel încât 
durează mult tip până când persoanele rănite primesc toate îngrijirile. 

În cazul marilor accidente, există cinci etape: 

1. Se produce accidentul. 

2. Persoanele care sunt afectate de accident sunt lăsate să se ajute singure, 
una pe cealaltă, celor rănite acordându-li-se primul ajutor de către 
persoanele care nu sunt rănite. 

3. Sosesc primele vehicule şi începe operaţiunea de salvare. 

4. Cei care desfăşoară activitatea de salvare au situaţia sub control, probabil 
asistată de un grup de medici. 

5. Persoanele rănite sunt primite la spital şi cele care nu sunt rănite sunt 
lăsate singure. 


Ă PRIMUL AJUTOR PSIHOLOGIC 
IN TIMPUL ETAPELOR MARELUI ACCIDENT 


Etapele 1 şi 2 - de la producerea accidentului până la sosirea ajutorului. 

Imediat după ce accidentul s-a produs, toţi vor fi afectaţi de o enormă 
traumă psihică: aceea de a se afla într-un pericol de moarte. Unele persoane sunt 
rănite fizic, altele nu sunt rănite deloc, dar toate cele care sunt conştiente vor fi 
afectate psihic de pericolul în care s-au aflat şi pe care încă îl mai experimentează. 
Cele mai multe persoane vor fi, pentru câteva secunde, paralizate total. 

Apoi, unele persoane vor putea să se scoată unele pe altele de la locul 
accidentului şi să facă ceva practic în vederea acordării ajutorului persoanelor care 
au nevoie imediată de acesta. 

Ajutorul constă în: 

- primul ajutor premedical; 

- primul ajutor psihologic 

De îndată ce sunteți capabil să reacționaţi, dumneavoastră — alții prie să 
ajutați. Este important ca dumneavoastră toți 
să aflați cine urmează să sune după ajutor şi 
cum trebuie făcut acest lucru. Apoi, 
dumneavoastră începeți să acordați primul 
ajutor premedical. 

Când începeţi să acordați primul ajutor 
obişnuit, începeti, de asemenea, să acordați 
primul ajutor psihologic. A avea grijă de o 
persoană rănită, acest lucru o calmează. În 
acelaşi timp, toți cei din sectorul dumneavoastră de acțiune, sector al zonei 
accidentului, vor fi puțin mai calmi, deoarece cel puțin o persoană se comportă 
sensibil. 

Vorbiți liniştitor persoanei rănite, ajutați-o şi spuneţi-i, ei şi persoanelor din 
jurul ei, că a fost chemat ajutorul. 

Lăsați persoanele care pot să se descurce singure să facă acest lucru 

După un timp, persoanele care nu sunt rănite fizic îşi vor reveni atât de mult 
din şocul lor inițial, încât vă pot ajuta să acordați primul ajutor. Lăsaţi-le s-o facă. 
Foarte probabil, vor exista persoane (în sectorul dumneavoastră de acțiune) care se 
află într-o criză psihică şi care afişează una din reacţiile descrise. 

Când primul ajutor premedical a fost planificat şi există un ajutor pentru 
fiecare persoană rănită, puteți începe să acordați primul ajutor psihologic 
persoanelor care nu sunt rănite fizic. 

Puneti un braţ, liniştitor, pe umărul persoanei afectate sau luaţi-o de mână. 
Spuneţi-i că ajutorul este spre binele ei. Daţi-i o mână de ajutor să-şi adune 
bunurile ce-i aparțin şi conduceţi-o departe de scena înspăimântătoare a 
accidentului, unde mai zac încă persoane rănite. 


Etapele 3 şi 4 — de la “Ajutorul începe să sosească”, până la “Există 
ajutor de specialitate pentru toate persoanele rănite” 

Când ajutorul începe să sosească, conducătorul echipei de salvare din zona 
accidentului va dirija munca profesională de salvare. În prima fază şi în 
următoarele, ajutorul va fi concentrat pe ajutarea persoanelor rănite, în ordinea 
decisă de conducătorul echipei de salvare. În zona accidentului, dumneavoastră şi 
ceilalți care aţi început acordarea primului ajutor premedical şi psihologic vă 
continuaţi munca până când salvatorul profesionist va prelua, treptat, controlul. 

Acele persoane care au fost implicate cumva când accidentul s-a întâmplat, 
dar care nu au fost rănite, au fost toate afectate psihic de experienţă. Unele sunt 
încă în faza şocului crizei psihologice. Altele, au intrat în faza reacției şi pot 
reacționa foarte puternic. 

Ca şi dumneavoastră, unii au reacționat făcând ceva practic şi cei mai mulți 
dintre dumneavoastră pot continua această muncă. Încă există o mare nevoie de 
primul ajutor psihologic acordat de dumneavoastră. 

Bineînţeles, conducătorul echipei de salvare va avea grijă de persoanele care 
nu sunt rănite fizic, dar care au reacţii psihice foarte puternice, ca, de exemplu, 
hiperactivitate, apatie, panică. 


CRIZA TRAUMATICĂ 


Când sunteți supus unei traume care vă conduce la o criză traumatică, 
reacțiile dumneavoastră, aproape totdeauna, urmează acelaşi tipar. 
Se poate spune că criza traumatică este împărțită în patru faze: 


a) Faza şocului 


Faza şocului este faza care apare imediat, odată cu trauma. Este 
caracterizată de faptul că, adesea, aţi experimentat ceva cu care nu v-aţi mai 
întâlnit niciodată înainte. 

Sunteţi confuz şi, din punct de vedere psihologic vorbind, reacționaţi într-un 
mod extraordinar. Faza şocului poate dura de la câteva minute, până la câteva zile. 

Reacţii: 

Hiper-activitatea 

Persoana afectată se poate grăbi la locul accidentului şi poate dori să facă 
ceva. Ea deranjează sensibil acordarea primului ajutor, care deja a început şi poate 
crea serioase probleme în locul unde se află persoanele rănite. 

Afectarea mobilității 

După un timp, puteţi vedea că persoana afectată are dificultăți de mişcare, 
deşi nu există cauze fizice pentru aceasta. Aceasta poate fi direct fatal dacă 
persoana afectată nu se poate mişca singură într-un loc mai sigur, departe de locul 
periculos al accidentului. 

Reacţiile corpului 

Uneori, se observă că persoana afectată, în faza de şoc vomită, are diaree şi 
crize de tremurat sau poate începe să respire foarte repede, ceea ce duce la amețeli 
şi la amorțirea mâinilor şi a picioarelor. 

Mai rar, puteţi vedea o criză nervoasă completă în timpul fazei de şoc. 
Aceasta se poate manifesta în egală măsură prin panică sau prin apatie. 

Panica 

Panica este reacția de frică care este declanşată de impresiile care sunt atât 
de puternice, încât ele suspendă toate funcțiile senzitive. Se instalează aspecte 

foarte primitive ale reacțiilor, ca, de exemplu, ne-controlarea a ceea ce este sau a 
ceea ce este considerat a fi periculos. Probabil, persoana afectată aleargă şi strigă 
îngrozită, dar ea nu are nici un motiv şi, de aceea, poate fugi direct în zona 
periculoasă! Totuşi, panica este foarte rară. 

Apatia 

Aceasta este o paralizie psihică 
completă. Persoana afectată este 
lipsită de energie şi coordonare, nu 
spune nici un cuvânt, stă foarte 
liniştită şi priveşte în gol. Persoana 
apatică nu creează confuzie la locul 
accidentului, dar ea trebuie condusă 
într-un loc mai sigur, deoarece nu va 
mai reacționa deloc dacă o nouă 
situație periculoasă va apare. 


Primul ajutor psihologic 

Apropierea şi contactul fizic 

Apropierea şi contactul fizic, precum şi vorbirea prin gesturi cu persoana 
afectată sau punerea brațului dumneavoastră pe umărul acestei persoane sunt 
lucruri care asigură foarte mult şi creează un sentiment de securitate. 

Lăsaţi persoanele afectate să vorbească 

Lăsaţi persoana afectată să vorbească. Nu are impresii foarte clare despre 
ceea ce s-a întâmplat şi, probabil, ea va pune întrebări despre aceasta. 
Dumneavoastră trebuie să răspundeţi unor astfel de întrebări şi să dați informaţiile 
cele mai corecte, pe cât posibil, evitând detaliile înspăimântătoare. 

Faceţi ca persoana afectată să devină super-activă, dându-i sarcini care nu 
sunt de o importanţă vitală sau puteţi cere unei alte persoane care vă ajută să se 
plimbe cu persoana afectată. 

Persoana care nu poate să se mişte trebuie să fie ajutată, aceasta când sunteţi 
sigur că nu există nici un motiv fizic ascuns de deteriorare a mobilităţii. Vorbiţi cu 
ea. Aşezaţi-o într-un loc sigur şi asigurați-vă că nu îi este frig. 

Dacă persoana afectată are stări de vomă, dureri la stomac sau tremură, 
dumneavoastră trebuie să-i acordaţi un prim ajutor premedical şi să lăsaţi 
persoanele calificate să constate dacă este sau nu “doar” o reacţie fizică. 

Persoana aflată în panică trebuie tratată cu fermitate, dar, totdeauna, cu 
respect. Cu ajutorul celor prezenți, această persoană trebuie luată de lângă 
celelalte persoane afectate, în rândul cărora produce o stare de nelinişte. Încercaţi 
s-o readuceţi la îndatoririle zilnice, întrebând-o dacă vrea să bea ceva, unde se va 
duce etc. 


74 


Crucea Roşie Română 


Manual de prim ajutor premedical 


Persoana apatică nu deranjează pe nimeni, dar trebuie să fie condusă într-un 
loc sigur. Asiguraţi-vă că nu îi este frig. 


b) Faza reactiei 


Faza reacției este faza care vă face să înțelegeți ce s-a întâmplat, de 
exemplu, începeți să reacționatți. Pericolul imediat a trecut, dumneavoastră nu mai 
sunteți confuz şi, de aceea, sunteți capabil să reacționați la situația cu care v-aţi 
confruntat. Din acest motiv, această fază poate fi foarte dureroasă. Faza reacției 
poate dura de la 6 la 8 săptămâni. 

Reacţii: 

Când persoanele care ajută au preluat controlul asupra accidentului, când 
pericolul direct a trecut, aceia care au fost implicaţi în accident încep să iasă din 
faza de şoc. Ei încep să înțeleagă ce s-a întâmplat în realitate şi acum apare 
reacția. Această reacție va fi, în primul rând, şi, mai ales, foarte vehementă, dar cu 
sentimente naturale: 

Nelinişte/anxietate 

O persoană care a fost direct implicată 
într-un pericol mortal sau, poate, pe care ea 
însăşi l-a considerat mortal, va avea un 
puternic sentiment de teamă. 

Tristeţe 

O persoană care tocmai şi-a pierdut un 
membru al familiei, o rudă apropiată sau un 
prieten va avea un puternic sentiment de 
tristeţe. 

Vinovăţie 

O persoană care crede că va fi învinovăţită pentru accident va avea un imens 
sentiment de vinovăţie. 

Bineînţeles, pot exista multe alte sentimente naturale: ura faţă de persoana 
care a cauzat accidentul, bucuria de a nu fi fost rănit, etc., dar, haideţi să rămânem 
la cele trei sentimente foarte intense: nelinişte /anxietate, tristeţe, vinovăţie. Toate 
acestea trei sunt sentimente foarte dureroase care sunt greu de suportat şi care vor 
influenţa puternic viaţa cuiva, atâta timp cât acesta rămâne cu ele. Singurul mod 
posibil de a nu le mai avea — sau de a le ține sub control — este de a se comporta 
activ. Aceasta poate fi făcută de însăşi persoana afectată, dar, cu siguranţă, cel mai 
bun rezultat poate fi obținut cu ajutorul celorlalte persoane pricepute. „Celelalte 
persoane” nu trebuie neapărat să fie psihologi sau psihiatri; în multe cazuri, o rudă 
înţelegătoare sau un bun prieten poate fi suficient. 

Primul ajutor psihologic 

Încredere 

În această fază, este foarte important pentru efectul primului ajutor 
psihologic ca persoana afectată să se confeseze şi să-şi mărturisească problemele. 
De aceea, ea trebuie să aibă încredere în dumneavoastră, dacă dumneavoastră 
sunteţi cel care îi acordaţi primul ajutor psihologic. De aceea, este foarte delicat 
dacă sunteți o rudă apropiată, un prieten bun sau într-o altă relație apropiată de 
persoana afectată; 

- ascultați ceea ce vi se spune şi credeţi descrierile diferitelor ei experienţe, 
în loc să faceţi abstracţie de toate acestea şi să vă referiţi la ele ca la o problemă 
rezolvată. 

Conversaţie 

Cea mai importantă „influență” în primul ajutor psihologic este conversaţia. 
Această conversaţie trebuie să ia o formă în care puteţi face persoana afectată să 
relateze întregul accident în ordinea corectă. Făcând aceasta, îi puneţi gândurile 
„în ordine”, gânduri care, altfel, îi prezintă accidentul ca o colecţie de imagini 
înspăimântătoare, într-o succesiune dezordonată. Probabil, persoana poate repeta 
relatarea de câteva ori, de vreme ce s-a destăinuit. Vă rugăm, lăsaţi-o să procedeze 
astfel! Când persoana afectată a terminat de povestit întregul accident, va fi mai 
uşor pentru ea să şi-l scoată din minte. 

Sentimentele sunt naturale 

În timpul conversaţiei, trebuie să încercaţi să faceţi persoana afectată să-şi 
explice sentimentele. Trebuie ca dumneavoastră s-o faceţi să înţeleagă că 
sentimentele ei sunt naturale. 

Lăsaţi persoana afectată să plângă 

Dacă aceasta are ca rezultat reacţii puternice, trebuie ca dumneavoastră să-i 
permiteţi persoanei afectate să dea drumul liber sentimentelor sale. Îi poate fi de 
mare ajutor dacă îi este permis să plângă sau poate să vă vorbească despre 
neliniştea ei. Puneţi-vă brațul pe umărul ei sau ţineți-o de mână. Aceste gesturi îi 
dau un sentiment de securitate care este bun pentru ea. 

Agresiunea este naturală 

Pentru persoana afectată, un alt mod de a-şi manifesta sentimentele este prin 
agresiune — prin unele acţiuni agresive — ca, de exemplu, aruncarea a ceva pe Jos, 
lovirea mesei sau a altui obiect. O astfel de explozie vă poate speria, dar 
dumneavoastră trebuie să vă comportaţi cu calm; se va termina în curând şi ajută 
persoana afectată. 


c) Faza comportării în timpul crizei 


Faza comportării în timpul crizei apare când dumneavoastră v-aţi obişnuit 
cu situaţia. Acum puteţi să vă concentrați asupra vieții dumneavoastră de zi cu zi 

şi să vă gândiţi la viitorul dumneavoastră. Acum puteţi să rezolvaţi situaţia prin 
care aţi trecut, rezolvare care vă va permite să treceţi prin criză. Această fază 
poate dura până la 6 luni. 

Când faza reacției a marcat viaţa persoanei afectate pentru o perioadă mai 
scurtă sau mai lungă, persoana începe să fie capabilă să aştepte cu nerăbdare. 
Sentimentele vehemente sunt mai puţin presante şi persoana afectată poate să 
înceapă să vorbească despre ceea ce s-a întâmplat, fără să fie copleşită de 
sentimentele ei. 

Aceasta înseamnă că, într-adevăr, dacă este convenabil în colaborarea cu 
alte persoane, ea însăşi este capabilă să trateze experienţa traumatică pe care a 
avut-o, astfel încât aceasta să nu-i mai domine viaţa. Ea este capabilă să găsească 
un interes în viaţa de zi cu zi şi se descurcă mai bine cu munca. 

Faza comportării în timpul crizei poate dura jumătate de an şi trebuie 
reamintit că persoana afectată încă este influenţată de traumă şi trebuie să se 
descurce cu ea pentru a ieşi complet din ea. Rudele trebuie să ţină cont de acest 
lucru, pentru a o ajuta şi, cu orice preţ, să nu reacționeze la procesul activ. 


Primul ajutor psihologic 

Ajutorul pe care dumneavoastră puteţi să-l oferiţi persoanei afectate care a 
intrat în faza comportării din timpul crizei este un ajutor al procesului care ia locul 
în această fază. Practic, aceasta înseamnă o continuare a primului ajutor dat în faza 
de reacție. De fapt, nu veţi observa tranziția de la faza de reacție la următoarele 
faze, cu excepția faptului că persoana afectată şi dumneavoastră înşivă ați reuşit, 
prin eforturile dumneavoastră, făcând posibil ca ea să rezolve cu sentimentele 
vehemente care o posedau în faza de reacție. 

Ascultarea activă 

Cea mai importantă „influenţă” când trataţi trauma este tipul conversaţiei în 
care dumneavoastră ascultați activ relatarea persoanei afectate asupra ceea ce s-a 
întâmplat. Atitudinea dumneavoastră trebuie să fie pozitivă, optimistă. 

Ascultarea activă = aceasta înseamnă că dumneavoastră ascultați ceea ce vă 
spune persoana afectată, cu scopul de a auzi ce vă spune! (Nu ca într-o conversaţie 
obişnuită, în care — în timp ce „ascultaţi” — vă gândiţi la ceea ce veţi spune 
dumneavoastră când interlocutorul se va opri). Deci, dumneavoastră ascultați, 
întradevăr, ce vă spune ea şi îi puneţi întrebări care o vor face să se simtă în largul 
ei şi îi vor clarifica relatarea. Priviţi pozitiv tot ce vă spune, de exemplu credeţi că 
a trăit experienţa exact în felul în care vă spune. 

Punerea in cuvinte a sentimentelor 

A trata o problemă, înseamnă „a exprima verbal sentimentele”. Deci, 
dumneavoastră trebuie să faceţi ca persoana afectată să descrie, cât mai exact 

posibil, ce simte şi cum simte. Este un fapt psihologic că sentimentele recunoscute 
sunt mai uşor de suportat decât sentimentele difuze, cum ar fi: durere, nelinişte, 
vinovăţie. 

O astfel de rezolvare a sentimentelor trebuie să aibă loc de câteva ori înainte 
ca persoana afectată să aibă un bun control asupra propriilor sentimente. Dar, prin 
conversaţia cu dumneavoastră, persoana afectată învață cum să lucreze ea însăşi, 
cu sentimentele ei. 

Optimism — criza va trece 

Pozitiv, optimist! Aceasta înseamnă că dumneavoastră împărtăşiți şi 
înțţelegeți sentimentele persoanei afectate, dar ele nu pun stăpânire pe 
dumneavoastră şi dumneavoastră nu exprimați milă. Bineînţeles, nu puteți ignora 
rănile permanente şi pierderile irecuperabile, dar persoana afectată va învăţa să 
trăiască cu ele. 


d) Faza re-orientării 

Faza re-orientării este perioada de după terminarea crizei. Criza v-a dat o 
nouă experiență, creându-vă o nouă bază pentru restul vieții. Aceasta nu 
reprezintă, desigur, în mod necesar un rezultat negativ. Astfel, puteţi fi mai repede 
pregătit pentru viitor. 

Criza a trecut 

Persoana afectată a învins acum 
criza psihică. Acum, ea poate privi înapoi 
la ce s-a întâmplat, fără să sufere. 

Experienţa i-a lăsat o cicatrice, dar, 
totodată, i-a creat o bază pentru viitor. 

Incidentul poate lăsa răni şi pierderi 
psihice şi, bineînţeles, poate schimba 
radical viaţa persoanei afectate. Dar, de : 
asemenea, în multe cazuri, se va vedea că cel afectat trece prin criză ca o persoană 
puternică — mai experimentată şi, de acum înainte, mai bine pregătită pentru a 
întâmpina urcuşurile şi coborâşurile vieții. 

O criză care a trecut şi care a fost bine stăpânită adesea va implica o mai 
bună pregătire pentru întâmpinarea unei alte eventuale crize. 

Nu este nevoie de nici un ajutor special în timpul acestei faze. 

REACȚIILE COPIILOR 


Bineînţeles, copiii pot fi expuşi experienţelor violente la fel de uşor ca şi 
adulții. 

De asemenea, ei pot fi afectaţi de experienţe şi, adesea, chiar mai profund 
decât adulții. 

Este mai dificil pentru copii să înţeleagă ce se întâmplă, deoarece imaginaţia 
lor va face experienţa chiar mai confuză şi chiar mai amenințătoare în mintea lor. 

Din acest motiv, chiar mai mult decât adulții, copiii au nevoie de prim ajutor 
psihologic, dar este mult mai dificil să li-l dai şi, adesea, va fi necesar ajutorul de 
specialitate. 

Bineînţeles, ținându-l de mână, îmbrățişându-l sau lăsându-l să stea pe 
brațul dumneavoastră, puteți încerca să recreaţi o stare de securitate în copil. Veţi 
putea face ca un copil care plânge să se simtă confortabil, dar aceasta ajută un 
copil la fel de puţin pe cât ajută un adult. Creează numai o linişte aparentă. Copilul 
are încă o experienţă fragedă şi sentimente dureroase. 

Copiii nu-şi pot exprima sentimentele, aşa cum fac adulţii, vorbind despre 
sentimentele lor, despre cuvântul „sentimentele lor”. Copiii nu sunt capabili să 
descrie sentimentele. 

Deci, cel mai bun ajutor pe care îl puteţi da unui copil care a fost expus unei 
experienţe violente este să-i asiguraţi un ajutor de specialitate, cât mai repede 
posibil. 

Țineţi minte că, copiii reacționează şi dacă părinţii lor au fost supuşi unor 
experienţe violente. 

Deci, dacă un tată vine acasă după ce a fost rănit într-un accident, evident 
arată semnele rănii şi povesteşte mamei ce s-a întâmplat, cel mai adesea, copilul 
va înţelege întreaga chestiune. 

Copilul poate reacționa plângând sau acționând agresiv, chiar împotriva 
tatălui. 

Dar, de asemenea, se poate întâmpla ca, copilul să nu se exteriorizeze deloc 
şi să păstreze în el. În acest caz, ceea ce copilul a văzut şi auzit se poate amplifica 
şi deveni mult mai serios decât este practic cazul. 

De aceea, în astfel de situaţii, este important să i se spună copilului foarte 
exact şi, pe cât posibil, ne-dramatic, ce s-a întâmplat, pentru a nu-i lăsa imaginaţia 
să „umble”. 

CRIZA PERSOANEI CARE AJUTĂ 


„Sindromul John Wayne” 

Tuturor celor care au văzut filmele lui, John Wayne le pare a fi un bărbat 
adevărat, care rămâne rece în orice situaţie. El este total neimpresionat de nimic — 
niciodată mâinile lui nu dau nici cel mai mic semn de tremurat, nici chiar atunci 
când gloanţele zboară pe la urechile lui. Dacă 
cel mai bun prieten al lui moare lovit de un glonte duşman, John Wayne dă pe gât 
un pahar mare de whisky şi continuă lupta neînfricoşat. Dacă unul dintre oamenii 
lui se aprinde prea tare în toiul luptei, John Wayne îi trage o palmă zdravănă, care, 
dintr-o dată, îl calmează pe cel în cauză, astfel încât el poate continua lupta umăr 
la umăr cu prietenii lui. 

Bineînţeles, este palpitant să priveşti astfel de filme! Dar, este total ireal şi 
periculos să aplicaţi comportamentul lui John Wayne în situaţiile vieții de zi cu zi. 

Printre specialiştii echipei de salvare şi pompieri, se vorbeşte despre 
„Sindromul John Wayne”. Aceasta înseamnă că, în faţa sarcinilor sale, un membru 
al echipei de salvare încearcă să pară neimpresionat de incidentele serioase la care 
ei toţi sunt expuşi. 

Aceasta nu este o reacție neobişnuită şi, uneori, se întâmplă ca cei care 
acordă primul ajutor să încerce să se comporte în acest fel; dar, această reacţie este 
periculoasă, deoarece persoana în cauză nu acordă atenție suficientă experienţelor 
ei violente. Aceasta poate conduce la o criză psihică intensă. 

Nimeni nu ar trebui să se lase inspirat de astfel de filme, deoarece: 

- este practic imposibil să nu fiți impresionați de experimentele periculoase 

şi violente; 

- Sigur nu este o bună idee să „tratezi” tensiunea psihică bând alcool; 

- nu poţi calma pe nimeni care se află într-o criză psihică trăgându-i o 

palmă. 

